ΤΡΙΜΗΝΙΑΙΑ ΕΚΔΟΣΗ ΤΟΥ ΣΥΛΛΟΓΟΥ ΦΥΤΕΙΩΤΩΝ ΤΟ ΛΙΓΟΒΙΤΣΙ ΣΕΛ. Εορτασμός 25 ης Μαρτίου - PDF\nΤΡΙΜΗΝΙΑΙΑ ΕΚΔΟΣΗ ΤΟΥ ΣΥΛΛΟΓΟΥ ΦΥΤΕΙΩΤΩΝ ΤΟ ΛΙΓΟΒΙΤΣΙ ΣΕΛ. Εορτασμός 25 ης Μαρτίου\nDownload "ΤΡΙΜΗΝΙΑΙΑ ΕΚΔΟΣΗ ΤΟΥ ΣΥΛΛΟΓΟΥ ΦΥΤΕΙΩΤΩΝ ΤΟ ΛΙΓΟΒΙΤΣΙ ΣΕΛ. Εορτασμός 25 ης Μαρτίου"\n1 ΦΥΤΕΙώΤΙΚΑ ΝέΑ ΤΡΙΜΗΝΙΑΙΑ ΕΚΔΟΣΗ ΤΟΥ ΣΥΛΛΟΓΟΥ ΦΥΤΕΙΩΤΩΝ ΤΟ ΛΙΓΟΒΙΤΣΙ ΑΘΗΝΑΣ 44 ΑΡ. ΦΥΛΛΟΥ 101 ΧΡΟΝΟΣ 28 ος ΓΡΑΦΕΙΑ: ΠΑΤΗΣΙΩΝ 5, ΑΘΗΝΑ ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 Σχέδιο Καλλικράτης Με Αλυζία και Αστακό ο Δήμος Φυτειών, όπως όλα δείχνουν Σε δύο Δήμους για το Ξηρόμερο, φαίνεται να καταλήγει η Κυβέρνηση, ύστερα και την τελική πρόταση της Τ.Ε.Δ.Κ. Το ενδεχόμενο να δημιουργηθούν δυο Δήμοι στο Ξηρόμερο, φέρεται ως η επικρατέστερη λύση μετά και την τελική πρόταση της Τοπικής Ένωσης Δήμων και Κοινοτήτων (Τ.Ε.Δ.Κ.) Ν. Αιτωλοακαρνανίας Με συνεχείς διαβουλεύσεις και προτάσεις επί προτάσεων χαρακτηρίστηκε η πρώτη φάση για τον Καλλικράτη, όσον αφορά την περιοχή του Ξηρομέρου. Συγκεκριμένα, πραγματοποιήθηκαν πέντε συναντήσεις από πλευράς Τ.Ε.Δ.Κ., στις πόλεις Ναύπακτο, Μεσολόγγι, Κατούνα, Αγρίνιο και Αμφιλοχία. Με το πέρας αυτών των συναντήσεων και αφού ακούστηκαν πολλές και ενδιαφέρουσες προτάσεις από Δημάρχους και λοιπούς φορείς του Νομού, η Τ.Ε.Δ.Κ. κατέληξε στο ότι πρέπει να δημιουργηθούν δυο Δήμοι στο Ξηρόμερο. Ο πρώτος Δήμος θα προκύψει με τη συνένωση των Δήμων Ανακτορίου, Παλαίρου και Μεδεώνος, ενώ ο δεύτερος Δήμος με την συνένωση των Δήμων Φυτειών, Αλυζίας και Αστακού. Μέχρι στιγμής το Υπουργείο Εσωτερικών δεν έχει φανερώσει τις προθέσεις του σχετικά με την περιοχή του Ξηρομέρου, αλλά ύστερα και την τελική πρόταση της Τ.Ε.Δ.Κ., όλα συνηγορούν στο ότι τελικά στο Ξηρόμερο θα επικρατήσει η περίπτωση των δύο Δήμων. Η ΕΤΗΣΙΑ ΧΟΡΟΕΣΠΕΡΙΔΑ ΜΑΣ Ένα μοναδικό γλέντι για τους Φυτειώτες Αφιερωμένη στα 100 φύλλα της εφημερίδας του Συλλόγου μας 9 > Καλλιέργεια ροδιάς Μια εναλλακτική λύση για τους παραγωγούς μας Η άσκηση της γεωργίας, αποτελούσε και αποτελεί έναν νευραλγικό τομέα ανάπτυξης, που επηρεάζει ολόκληρη την οικονομική δομή του Νομού Αιτωλοακαρνανίας. 8 9 Με απόλυτη επιτυχία πραγματοποιήθηκε την Παρασκευή 26 Φεβρουαρίου, η ετήσια χοροεσπερίδα του Συλλόγου μας, στο κοσμικό κέντρο «Μποέμισσα» στην Αθήνα. 7 κουβαρα-φυτειεσ-αστακοσ και φυτειεσ-κατουνα-μυτικασ Ο νέος οδικός άξονας γίνεται πραγματικότητα και ο Δήμος Φυτειών καθίσταται και τυπικά «Πύλη του Ξηρομέρου» 9 Καταργήθηκε και επίσημα ο αστυνομικός σταθμός Φυτειών Έξι αστυνομικοί σταθμοί καταργήθηκαν στο Ξηρόμερο και συνολικά είκοσι πέντε στο νομό Αιτωλοακαρνανίας 6 Εορτασμός 25 ης Μαρτίου Με εκδηλώσεις των σχολείων και με την μεγαλειώδη παρέλαση πραγματοποιήθηκε ο εορτασμός προς τιμήν των αγωνιστών του Με κέφι γλέντησαν οι Παπαδαταίοι της Αθήνας Επιτυχία σημείωσε ο χορός του Συλλόγου Παπαδαταίων Αθήνας, ο οποίος πραγματοποιήθηκε το Σάββατο 13 Μαρτίου στο κέντρο «ΧΩΡΙΟ» στο Ν. Ψυχικό\n2 2 > ΦΥΤΕΙΩΤΙΚΑ ΝΕΑ ΤΕΥΧΟΣ 101 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 Όσα φέρνει ο ανεμόμυλος Graffiti στον ανεμόμυλο με θέμα την αγάπη. Το επίμαχο πρόσωπο είναι μια Αναστασία που φαίνεται να έχει κλέψει για τα καλά την καρδιά αυτού που το επιμελείται. Το λεγόμενο «κατμάρ», ένα γλύκυσμα για τις απόκριες, προσφορά της Ξηρομερίτικης κουζίνας. Η λίμνη Οζερός με φόντο ένα πουρνάρι. Στο βάθος διακρίνεται η πεδιάδα του Αγρινίου. Με Ξηρομερίτη λεβεντιά και Φυτειώτικη υπερηφάνεια χορεύουν τα παιδιά του χορευτικού του πολιτιστικού Συλλόγου «Ακαρνανικό Φως». Σε κάθε ποδοσφαιρικό αγώνα του Ακαρνανικού και συγκεκριμένα στην διάρκεια του ημιχρόνου, τα πιτσιρίκια δεν χάνουν την ευκαιρία για μια εξόρμηση στον αγωνιστικό χώρο. Βράδυ Μ. Πέμπτης, μετά την ακολουθία, οι γυναίκες του χωριού μας επιμελούνται τον στολισμό του Επιταφίου και όπως κάθε χρόνο είναι πανέμορφος. Η Παπαδάτου όπως φαίνεται από τον Ανεμόμυλο Φυτειών. Τα σύννεφα φανερώνουν το χειμωνιάτικο σκηνικό. Πολλές φορές γινόμαστε μάρτυρες επιπόλαιων πράξεων με θύμα την αισθητική του τόπου μας. Συχνές εικόνες για την περιοχή μας που δεν μας τιμούν. Η παιώνια είναι η βασίλισσα των αγριολούλουδων και το συγκεκριμένο είδος απαντάται στο μοναδικό Βελανιδοδάσος Ξηρομέρου. Ο οβελίας στις «επάλξεις» του. Κυριακή του Πάσχα και σε όλες τις γειτονιές του χωριού μας «φέρανε γύρα το αρνί». Βράδυ της ανάστασης και ο ουρανός γέμισε πυροτεχνήματα. Χριστός Ανέστη και του χρόνου να είμαστε καλά. Χέρσα χωράφια, έρημα χωριά και αδύναμη ύπαιθρος. Το τρίπτυχο που χαρακτηρίζει την σημερινή ελληνική κοινωνία. Παραμονή της εθνικής εορτής (25 η Μαρτίου) και το Γυμνάσιο- Λύκειο διοργάνωσε εκδήλωση προς τιμήν των αγωνιστών του Συγχαρητήρια στους μαθητές και στους καθηγητές. Ο Σταυρός στο δρόμο προς το Λιγοβίτσι. Επιβλητικός και σε σημείο που μπορεί ο επισκέπτης να θαυμάσει την πόλη του Αγρινίου. Νεανικός Φυτειώτικος Επιμέλεια: Μαρκέλλα Δημητριάδη Παλμός...σάτιρα δηκτικά σχόλια πέρασε ο καιρός! ούτε που το καταλάβαμε! πολλά τα γεγονότα! πολλά τα νέα! βροντάγανε τα ΠΡΟΣΚΛΗΣΗ τύμπανα! μάνα μου τα κλεφτόπουλα! 25 η Μαρτίου Το ραδιόφωνο Ξηρομέρου 88,3 fm σας στο χωριό μας! παρέλαση γεμάτη περηφάνια! προσκαλεί στην μεγαλύτερη πολιτιστική εκδήλωση της χώρας στις 4,5,6 δεν έλειπαν όμως και οι παραδοσιακοί χοροί! Ιουνίου 2010 στη διασταύρωση ΛΕΠΕμην ξεχνάμε και την παράδοση! τώρα που είπα ΝΟΥΣ. παραδοσιακούς χορούς τα μάθατε τα νέα της Θα σας διασκεδάσουν οι καλύτεροι δημοτικοί τραγουδιστές και κλαρινίστες χοροεσπερίδας που διοργάνωσε ο Σύλλογος μας «το της χώρας. Τιμές ποτών: καφενείων Λιγοβιτσι»; εκεί να δεις χορός... εκεί να δεις κέφι... Φυτειών και ΔΩΡΕΑΝ Προβατίνα. ή το χουμε ή δεν το χουμε βρε αδελφέ! όλοι Σας περιμένουμε... οι Φυτειώτες μαζεμένοι στην Αθήνα! και το γλέντι κράτησε μέχρι το πρωί χρόνια είχα να το δω αυτό! όχι καλέ δεν ήταν μόνο απόδημοι Φυτειώτες! ήρθε και από το χωριό κόσμος! Αμέ... πως το τρίβουν το πιπέρι χόρεψαν οι τσολιάδες μας! ήρθε και το χορευτικό! αυτό θα πει ταλέντο! μας άφησαν άφωνους!! μπράβο παιδιά!! πάντα τέτοια λοιπόν!! το ταλέντο των Φυτειωτών δεν περιορίζεται μόνο στον χορό! χορός, τραγούδι, αθλητισμός κ.α. δεν λείπουν απ το χωριό μας! δημοτικό γυμναστήριο άνοιξε στην Παπαδάτου! σωματική και πνευματική υγεία για ευεξία και σιλουέτα! δεν αφορά μόνο τους νέους, αλλά όλους τους συνδημότες μας, κάθε ηλικίας! κολοσσός της ρόδου, κάστρο των ιπποτών, κοιλάδα πεταλούδων! τι λέω ε; όχι δεν τρελάθηκα!!! στην εκδρομή της Γ λυκείου Φυτειών αναφέρομαι! ομπρέλες μας φέρατε; άντε να είστε πάντα καλά παιδιά! Φυτείες, Αστακός, Αλυζία γίναμε ένα! αχ βρε Καλλικράτη τι μας κάνεις... μια χαρά δεν ήμασταν; τι μπερδέματα είναι τούτα; με το ζόρι παντρειά; που λέει και το λαϊκό άσμα... μια ωραία πεταλούδα, μες στον κάμπο μια φορά! επιτέλους ήρθε η άνοιξη!!! με πολλή ζέστη! μας ευνόησε βέβαια για το ψήσιμο του οβελία! Πω πω κόσμος το Πάσχα! γεμάτη η εκκλησία μας! γεμάτες οι καφετέριες! ωραία περάσαμε! φάγαμε το αρνάκι μας, ανάψαμε τις λαμπάδες μας, είδαμε την οικογένεια και τους φίλους μας! και τώρα πίσω στην ρουτίνα της καθημερινότητας! φίλε Φυτειώτη γνωρίζεις την ιστορία του χωριού σου; γνώριζες ότι λίγο πιο έξω από το χωριό μας βρίσκονται οι αρχαίες Φυτείες; ή αλλιώς «αρχαίες Φοιτίες»! είναι γεγονός! τι άλλα; και που λες ανοίγω την τηλεόραση... αυτό το χαζοκούτι... και τι να δω; τυχερός του τζόκερ από Αιτωλοακαρνανία.. παίρνω τηλέφωνο την γιαγιά στο χωριό.. «βάβου μπας κι είμαστε εμείς»; «όχι καμάρι μ, απ την παλαιομάνινα είναι ο τυχερός»! είχα και κάτι έξοδα τον τελευταίο καιρό... δεν πειράζει.. σε καλή μεριά! επόμενη φορά ας χτυπήσει την πόρτα και στις Φυτείες το τζόκερ!!! ψάξε, βρες και μάθε! οτιδήποτε σε απασχολεί! που; στο ιντερνέτ! πολλά μαγαζιά στο χωριό σου δίνουν πλέον αυτήν την δυνατότητα! καφεδάκι και σερφάρισα λοιπόν στον κόσμο του διαδικτύου! νέα έργα ευνοούν τον Δήμο μας! βελτίωση οδών Κουβαρά-Φυτείες-Αστακού και Φυτείες-Κατούνα-Μύτικας! μεγάλη διευκόλυνση για το Ξηρομερο! από ομάδα πως πάμε; πάμε και δεν πάμε... για να δούμε τι θα κάνει ο Ακαρνανικός... τι φταίει; η αρχή με την νέα ΑΝΑΚΟΙΝΩΣΗ ΤΟΥ ΣΥΛΛΟΓΟΥ ΜΑΣ Παρακαλούμε, όσοι δεν λαμβάνουν ταχυδρομικά την εφημερίδα του συλλόγου μας να επικοινωνήσουν μαζί μας εφημερίδα έγινε! καλές οι εντυπώσεις που ακούσαμε και γι αυτό συνεχίζουμε! για το καλύτερο! άντε να έρθει το καλοκαίρι! να πάμε στο χωριό μας να ηρεμίσουμε λιγάκι! γιατί με τόσα που γίνονται γύρω μας θα το χάσουμε ντιπ για ντιπ σου λέω!!! γλυκό καλοκαιράκι αγαπημένο, με πόση εγώ λαχταρά σε προσμένω!!!!\n3 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 ΤΕΥΧΟΣ 101 ΦΥΤΕΙΩΤΙΚΑ ΝΕΑ > 3 Γράφει ο: Μπάμπης Κουβέλης Η ΙΣΤΟΡΙΑ ΜΑΣ Οι άρρηκτες σχέσεις κατά την Επανάσταση του 1821 των Π. Γαλάνη-Μεγαπάνου και Γεωργ. Νικ. Βαρνακιώτη Πριν την Επανάσταση του 1821 αλλά και κατά την διάρκειά της οι σχέσεις μεταξύ των δύο τούτων διακεκριμένων προσωπικοτήτων της Επανάστασης στο Ξηρόμερο είναι υποδειγματικές, εκτός κάποιου διαστήματος που οι μηχανορραφίες του Αλ. Μαυροκορδάτου και άλλων παραγόντων τις κλόνισαν, για να αποκατασταθούν και πάλι στη συνέχεια Υπάρχει πλήθος εγγράφων που μαρτυρούν το γεγονός. Θα περιορισθούμε στην περίοδο Φεβρουαρίου 1822-Απριλίου 1822, όπου από συνταχθείσες στο διάστημα αυτό 3 επιστολές επιβεβαιώνεται περίτρανα η σχετική ως άνω άποψη. Η συμμετοχή του Π. Γαλάνη στη λήψη απόφασης από τη Γερουσία της Δυτικής Χέρσου Ελλάδος για την εκλογή του Γ. Βαρνακιώτη σε στρατηγό είναι έκδηλη και αποτελεί σαφή ένδειξη των προλεχθέντων: Τω Γεναιοτάτω Στρατηγώ της Δυτικής Ελλάδος Κυρίω Κυρίω Γεωργάκη Νικολάου. Διοίκησις Προσωρινή Η Γερουσία της Δυτικής Ελλάδος Τω Γεναιοτάτω Στρατηγώ Κυρίω Γεωργάκη Νικολού. Η τοπική συνέλευσις η εν Βραχωρίω συγκροτηθείσα, πληροφορημένη δια τας αρετάς Σου και δια τας υπέρ της σωτηρίας της πατρίδος ανδραγαθίας σου, εξελέξατό σε στρατηγόν της Δυτικής Ελλάδος, κατά το αντίγραφον των πρακτικών αυτής, το οποίον σοι περικλείεται. Εν ω συγχαιρόμεθα την πατρίδα, δια την αξιότητα του υποκειμένου 1 προς το οποίον ενεπιστεύθη το τοιούτον αξίωμα, σοι φανερώνομεν ότι προσκαλούν την προσοχήν σου τα μέρη τα οποία ο εχθρός επαμελεί. Αφ ου λοιπόν συναθροίσης τους χιλίαρχους, κάμε εκείνην την σκέψιν ήτις είναι αρμοδία προς απάντησιν των εχθρών διατάττων κάθε πράγμα με την συνήθη σου φρόνησιν. Μετέρχου το έντιμον επάγγελμα το οποίον η Πατρίς σοι ενεπιστεύθη με τον γνωστόν ζήλον και προθυμίαν σου, και έρρωτο ευδοκήμων. Εν Βραχωρίου τη 22 Φεβρ Ο Βουλευτής διά τον Πρόεδρος της Γερουσίας Γεώργιος Πραϊδης Π. Γαλάνης Γεωργάκης Μαυρομάτης Χρηστάκης Στάϊκος αναγνώστης καραγιάννη Ιωάννης Τρικούπης αντονιος Αναστασίου Αναγνώστης μακρησενκούκης μήτζος φραγγούλης Φόνο μπόμπορης (Τ.Σ.) Γερουσία της Δυτικής Ελλάδος. ο Αρχιγραμματεύς Ν. ΛΟΥΡΙΩΤΗΣ Η ίδια διάθεση και τα ίδια αισθήματα του Π. Γαλάνη απέναντι στον Γ. Βαρνακιώτη διαφαίνονται και στη ληφθείσα ένα μήνα αργότερα απόφαση από μέλη της Γερουσίας της Δυτικής Ελλάδος υπό την προεδρία του, σε μυστική συνέλευση, με βάση την οποία δίνονται απεριόριστες εξουσίες στο στρατηγό Βαρνακιώτη: Εκ μέρους των υπαγεγραμμένων Μελών της Γερουσίας της Δυτικής Ελλάδος Δηλοποιούνται Ότι ο στρατηγός Κύριος Γεωργάκης Νικολού, εστάθη πάντοτε φιλογενής, και Προστάτης του Χριστιανισμού εν τω καιρώ της τυραννίας, εστάθη πρωταίτιος της σωτηρίου επαναστάσεως και της Ελευθερίας της Πατρίδος, διότι χωρίς την συγκατάθεσίν του, ουδείς των λοιπών Καπιτάνων, ήθελε συμφωνήσει εις το να λάβη τα όπλα εναντίον των τυράννων της Πατρίδος και χωρίς να επαριθμήσωμεν τας εν τω πολέμω ανδραγαθίας του, αξιολογωτέρα εστάθη η συγκατάθεσίς του εν τη τοπική συνελεύσει του Βραχωρίου εις τα 22 του τρέχοντος, συγκαταθεσις η οποία εστάθη το μόνον άξιον οπού παρεχώρησεν εις ταύτην την Γερουσίαν του να λάβη τους χαλινούς της διοικήσεως, και να κάμη αρχήν των εργασιών της, αυτός ο ίδιος είναι εκείνος όστις πρέπει να διαυθεντεύση το σύστημα της διοικήσεως ταύτης, δια να λάβη τόπον τα πρακτικόν της άνωθεν συνελεύσεως, και να κατατρέχη εκείνον (αν ποτέ ευρεθή τινάς και όπου ήθελεν εναντιωθή), δια ταύτα οι υπογεγραμμένοι συνελθόντες εν μυστική συνελεύσει, και σκεψάμενοι την αμάθειαν του λαού των μερών τούτων, τον κίνδυνον, εις τον οποίον η Πατρίς υπόκειται, αν η Διοίκησις δεν στερεωθή, κρίνομεν εύλογον, και αποφασίζομεν, ότι ο ειρημένος αρχηγός, και η φαμελία του, ως κλήμα και θρέμμα της αυτής επαρχίας, λέγεται μέλος του πολιτικού τούτου συστήματος, τόσον εις την Γερουσίαν, ωσάν και εις κάθε άλλο αξίωμα. Εάν η Πατρίς κάμη συνθήκην, ή ανταποκρίσεις με άλλην επαρχίαν να ήναι με την γνώμην του. Ότι ψήφισμα γείνει δια τα μούλκια των εχθρών να γίνηται συμφώνως. Ομοίως εάν η Πατρίς λάβη χρείαν δια να συκώση δάνεια. Ομοίως εάν γίνη προβιβασμός ή κατεβασμός οφφικίων πολιτικών, και σχεδόν κάθε σύστημα οπού να γίνη εις την Πατρίδα να ήναι με την γνώμην του, και εις όσα αγροικούνται οι πολιτικοί της Πατρίδος να ήναι συμμέτοχος. ούτως εγένετο και υπεγράφη το παρόν. Εν μυστική συνελεύσει τη 27 Μαρτίου 1822 Παν. γαλάνης Γεωργάκης μαυρομάτης Χρηστάκης στάϊκος Αναγνώστης καραγιάννης αντώνιος αναστάση Γεωργάκης Κανάβος αναγνώστης αθανάση. Τέλος, άξια προσοχής τυγχάνει και η πιο κάτω επιστολή, η οποία είναι συνταγμένη, ως προς τον στρατηγό Γ. Βαρνακιώτη, στο πνεύμα εκείνων που προαναφέρθηκαν: Χριστός ανέστη 2. Την ευγένειαν σου αδελφικώς ασπαζόμεθα. Τη 11 Απριλίου 1822, Μαχαλάς Η σιωπή σας μας φέρει και θαυμασμόν και αδημονίαν δεν έχομεν είδησιν, ούτε πού διατρίβετε, ούτε τι έως τώρα εκάματε. Δεν το θέλει το δίκαιον και η τρεχομένη τούτη περίστασις οπού να τρέχη μεταξύ μας μία τοιαύτη ανταπόκρισις. Με πρώτην σας λοιπόν ευκαιρίαν προσμένομεν να μας ιδεάσητε τα όσα έτρεξαν και τρέχουν έως την σήμερον εις τα αυτόθι και περιπλέον, αν και η ειδική σας παρουσία έγινεν επωφελής εις τας προ ημερών τρεχουμένας έριδας και ασυμφωνίας. Ημείς εδώ εις Μαχαλάν ευρισκόμεθα και περιμένομεν τον στρατηγόν μας διά να έλθη, και αφ ου δώσωμεν μίαν καλήν σύστασιν εις τας εδώ τοπικάςδυσκολίας, θέλει απεράσωμεν προς το Μισολόγγι, όπου προσμένεται και ο εκλαμπρότατος πρίγκιψ, διά να αποφασισθή και μία γενική αντάμωσις μετά του στρατηγού και λοιπών χιλιάρχων, όθεν τοεύρη και η εκλαμπρότης του και ημείς οι άλλοι δια συμφερώτερον κατά τούτο θέλει σας ξαναδώσωμεν είδησιν. Έρχεται διά τα αυτόθι και ο κύριος Γενναίος, υιός του στρατηγού Κολοκοτρώνη Οι αδελφοί σας Πανος γαλάνου (Επαμεινώνδας) μαυρομάτης Τοις ευγενεστάτους κυρίοις Χρηστάκη Στάϊκω και Αναγνώστη Καραγιάννη εντίμως όθεν ευρίσκονται. Η χρονική περίοδος, εντός της οποίας ανταλλάχθηκαν οι παρατεθείσες ως άνω επιστολές, είναι η περίοδος του ενθουσιασμού του απλού λαού του Κάρλελι, της σύμπνοιας στις ενέργειες μεταξύ των οπλαρχηγών, της αναλαμπής του οράματος για απελευθέρωση από την τουρκική τυραννία. Δεν είχαν εμφιλοχωρήσει η διχόνοια και τα μίση ανάμεσα στους πολέμαρχους της στενής ή της ευρύτερης περιοχής, δεν είχαν εκδηλωθεί οι τάσεις για προσκυνήματα πολεμικών αρχηγών στους Τούρκους Βεζίρηδες, είτε προσποιητά είτε πραγματικά ήταν αυτά, δεν είχαν ενσκήψει ακόμη τα δεινά που έμελε να συμβούν, μέχρι να έλθει η ποθητή λευτεριά. 1. Εδώ η λέξη υποκείμενο έχει την έννοια του προσώπου, του ατόμου. 2. Φαίνεται ότι κατά το 1822 το Άγιον Πάσχα συνέπεσε να εορτάζεται, όπως και εφέτος, στις αρχές Απριλίου του μακρινού εκείνου και ηρωικού έτους της Επανάστασης. ΑΠΟ ΤΟ ΦΩΤΟΓΡΑΦΙΚΟ ΑΡΧΕΙΟ ΦΥΤΕΙΩΝ Έτος 1983: Δυο Φυτειώτες φαντάροι στο Νομό Έβρου. Στη φωτογραφία απεικονίζονται οι: Ζανιάς Φ. Δημήτρης (στη μέση) και Κοφτέρης Φ. Ιωάννης (δεξιά). Έτος 1969: Βάπτιση στα Θεοδώριανα Άρτας από συγχωριανούς μας Φυτειώτες. Από αριστερά διακρίνονται οι: Ζανιάς Χρήστος, Ζανιάς Φώτης, Χάιδος Δημήτρης καθώς και λοιποί συγγενείς.\n4 4 > ΦΥΤΕΙΩΤΙΚΑ ΝΕΑ ΤΕΥΧΟΣ 101 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 Η αύρα στο άβατο Το όρος Άθως, 2033 μέτρα υψόμετρο, λένε πως απ την κορφή του όταν καθαρίζει ο ουρανός φαίνεται η Πόλη κι ο Βόσπορος Γράφει ο: Γιώργος Β. Παληγεώργος Καθισμένος, μ ένα βιβλίο στο χέρι, στο κιόσκι έξω απ το μοναστήρι, άφηνε το βλέμμα του πέρα ως την ανατολή, π αχνό κοντύλι ζωγράφιζε τη Θάσο πάνω στο γαλάζιο και γεύονταν την αύρα. Κι έπαιρνε τον αντικατοπτρισμό σαν απόκριση κι αντίδωρο της θαλάσσης κι ανάπλαθε εικόνες απ τον παρελθόν κι έφκιανε φαντασίες για το μέλλον και γύριζε στο τώρα, πούβλεπε το ποδάρι του Άθωνα να λούζεται στα νερά του πελάγου -Τι διαβάζετε; ρώτησε ο μοναχός τον επισκέπτη σιγανά, σχεδόν με άφωνη ευγένεια!. Τον είχε πλησιάσει αθόρυβα, όπως τόχανε πολλοί Αγιονορείτες καλογέροι σα φυσικό, μα ήτανε απ την πολλήν άσκηση. Ήτανε νέος αψηλός, ωραία βαλμένος μεσ το ράσο του, με το σκούφο του τον καλογερικό, γλυκύς και ξανθός και τα μάτια ίδια γαλανά με τ αθάρι του Αιγαίου. «Αχ παιδάκι μου, ο Χριστούλης θάτανε και σούδωκε ευλογία!» τούπε μια γιαγιά, όταν αργότερα της είπε την ιστορία. Και τονε κράτησε στο νου του τον καλόγερο και που και που τονε στοχάζεται. -Διαβάζω το «φτωχούλη του Θεού», μα έχει εδώ μέσα πολλά κι αντίνομα και με κουράζει και συνεχώς γυρίζω πίσω και ξαναδιαβάζω κομμάτια πούχω ξεχάσει, του απάντησε δείχνοντάς του το βιβλίο. -Τόχω διαβάσει, μ αρέσει η λογοτεχνία κι αυτός ο συγγραφέας ιδιαίτερα, του είπε o καλόγερος, και τούφερε χαρούμενο ξάφνιασμα με την ευρύτητα του μυαλού του. -Αλήθεια; πότε; ρώτησε αυθόρμητα ο επισκέπτης. -Πριν μπω στο περιβόλι της Παναγιάς, πάνε κάποια χρόνια, τ αποκρίθηκε. Όμως να σας αφήσω να συνεχίσετε το διάβασμά σας, να συνεχίσω κι εγώ το διακόνημα, είπε κι αθόρυβα ξαφανίστηκε, θέλοντας, φαίνεται, η συζήτηση να σταματήσει εκεί. Έμεινε για κάμποσην ώρα ο επισκέπτης να γυρεύει υλικά, να ενώσει τα σύγχρονα, τα κοσμικά ψαξίματα του νου με τον καλόγερο που μόλις πριν είχε γνωρίσει, μα άκρη δε ηύρε! Πως, απόρησε, τούτη η ανατολή η ορθόδοξη κυλάει αντάμα με τη δύση του Άγιου Φραγκίσκου; Μα άκρη δε ηύρε! Κι αναρωτήθη ακόμα, άραγε όλοι οι Άγιοι μοιάζουνε μεταξύ τους ή είναι λογιώ-λογιώ; Μα άκρη δε ηύρε! Τόσοι γραφιάδες πολλά πραματεύτηκαν, μα άκρη δεν ηύρανε, σκέφτηκε κι άφησε το συλλογισμό του μισό. Περιεργάστηκε ο επισκέπτης το μοναστήρι, σωστό οχυρό και ρωτούσε να μάθει γι αυτό. Και τούρχονταν πως αργάτες, καλογεράκια αμούστακα, το θεμέλιωσαν στη γης και μαστόροι, κρεμασμένοι απ τον ουρανό, τόσο αψηλά ανέβασαν τον πύργο του. Κι άκουγε διαρκώς και μονότονα τον ίδιο χαιρετισμό, ανάμεσα στους μοναχούς κι ανάμεσα στους προσκυνητές και τους μοναχούς. Ευλογείται Ο Κύριος Ευλογείται Ο Κύριος Πήγε στον εσπερινό, στο κάλεσμα του τάλαντου και του σήμαντρου και περιπλανήθηκε με τους ψαλμούς μελωδικά! Λαίμαργα, σχεδόν μ αμαρτωλή περιέργεια κοιτούσε και κάποιους ανάπηρους και παραμορφωμένους καλογέρους γέροντες ν ασπάζονται εικόνες, να γονατίζουν, να υπάρχουν και να μηδενίζουνται, καθώς τα κόκαλά τους κόντευαν να βγούνε στη φόρα τρυπώντας τη φτενή σάρκα τους. Κοιτούσε τα μάτια τους, λειωμένα βόλια μεσ τις φάτνες τους, που φαίνονταν πως θα πέσουν στο δάπεδο φορές ή φορές θα χωθούν στο κρανίο τους. Πήγε στην τράπεζα κι έφαγε παρέα μ αγνώστους. Προσκυνητές, περίεργους, αγύρτες, ψυχασθενείς κι άλλους με τη λαχτάρα της γνώσης της άσκησης και της πνευματικότητας. Και του φάνηκαν το ίδιο αδερφικοί κι αυτοί που ανυπόκριτα πίστευαν κι αυτοί που αληθινά αμφισβητούσαν. Και του φάνηκαν το ίδιο κενοί κι αυτοί που υποκριτικά σταυροκοπούταν κι αυτοί που έμεναν στην τυφλή άρνηση. Και καλύτεροι του φάνηκαν αυτοί που μιλούσανε ελάχιστα κι Κι είδε χρυσάφι, χρυσάφι πολύ, απλωμένο και σφίχτηκε κι έκανε πίσω και δε μίλησε, ότι και στη διαστροφή και στο σκανδάλισμα, ως είναι η ψεύτικη ή η αληθινή λατρεία του χρυσού, απάντηση είναι η σιωπή είχανε γαλήνη στα βλέμματά τους. Κυριεμένος απ την αίστηση του σταματημένου χρόνου βρήκε την πειθώ της λιτής πόρεψης και την αλήθεια στο ψωμί και στις άλλες ατόφιες γεύσεις τις αναλείωτες, απ τους μπαξέδες και τ αμπέλια, που στον έξω κόσμο από παλιά έχουν χαθεί. Πως οι καρποί οι πανάρχαιοι και της αμόλυντης γης τα γεννήματα! Πως η ευλογία του κρασιού και το λευτέρωμα του νου! Κι απ τον απόδειπνο ως τον ύπνο έβλεπε του Όρους τις κορφές ν αγγίζουν τ άστρι. Η ώρα τέσσερις το πρωί πήγε στον όρθρο κι είδε μικρό σημαδάκι φλόγας στα κατασκότεινα του Ναού, το μονοκέρι, στο χαροποιό πένθος, να δένει τον ξέκοσμο ψίθυρο του μοναχού, πάνω στου κείμενου τη διδαχή και πέρα απ τη Μικρασία ο ήλιος ν ακούει την ανάγκη της ζωής και να φέρνει με το λεβάντε σιγά-σιγά τη μέρα. Και ξαναβγήκε στο φως κι είδε το γίγαντα τον Άθω να σαρκώνεται και τα σκοτεινά νερά ξανά να γίνουνται Αιγαίο. Και τους τραχείς γκρεμούς να μερεύουν με μονοπάτια σύρματα, και κρεμαστά ποτάμια! Κι είδε το κυπαρίσσι χίλιω χρονώ! Χίλια χρόνια πριν φυτεύτηκε! Χίλια χρόνια πριν! Κι αυτός ο κορμός του, που δύσκολα αγκαλιάζεται, άντρες πολλοί χρειάζονται, ίσκιωσε τους αιώνες!. Κι είδε την τέχνη στην άψαχτη ψυχή τ ανθρώπου, πως δείχνει στις μουσικές, στις ζωγραφιές, στ αρχιτεκτονήματα και στον βωβό έρωτα! Κι ανακάλεσε γραφές, σε οδοιπορικά και προσκυνήματα, του Θεοτοκά, του Πεντζίκη και του Κόντογλου, του Μπαστιά και του Σικελιανού και του πρωτομάστορα της ασκητικής πού ήξερε να οικοδομάει την άβυσσο, και «μπήκε» για λίγο στη συντροφιά τους. Κι όπως η σκιά του Άθως απλώνονταν στου Αιγαίου τα νερά, θυμήθηκε πως λένε, Σκιάθος είναι η σκιά του Άθως κι έφερε «εμπρός» του τα ξαδέρφια, τους Αλέξανδρους τους Σκιαθίτες, να γράφουν για το Όρος με κατάνυξη, τον Παπαδιαμάντη και τον Μωραϊτίδη. Κι είδε χρυσάφι, χρυσάφι πολύ, απλωμένο και σφίχτηκε κι έκανε πίσω και δε μίλησε, ότι και στη διαστροφή και στο σκανδάλισμα, ως είναι η ψεύτικη ή η αληθινή λατρεία του χρυσού, απάντηση είναι η σιωπή! Τ αρχέτυπο του Μίδα σε παραλλαγή! «Ου γάρ οίδασι τι ποιούσι!», βουβά αναλογίστη! Κι είδε επισκέπτη μαραμένο, που ήταν πατέρας μοναχού, πως τόχε βάρος που ο γιος του κλείστηκε στο Όρος και πούνιωθε συνάμα αμαρτωλός ότι είχε τέτοιες σκέψεις. Είδε επισκέπτη μαραμένο, που ήταν αδερφός μοναχού, πως είχε πόνο ανυπόφερτο, που ο αδερφός του κλείστηκε στο Όρος. Κι είδε καΐκι γεμάτο γυναίκες, που ήταν των μοναχών μανάδες κι αδερφάδες κι ίσως παλιές αγάπες απελπισμένες, να ξεκινάει απ την Ουρανούπολη, να περιπλέει από μακριά του Άθωνα τη χερσόνησο, τα μοναστήρια τις σκήτες και τα καλύβια και να φτάνει ως την Ιερισσό. Γυναίκες της οδύνης, μάταιο σημάδι της λαχτάρας και της καρδιάς τους να ζητούν, πίσω απ το άβατο. Και μπρος τ αναπάντητο αίνιγμα της αναχώρησης τ Αγιονορείτη, ο επισκέπτης, με σκέψεις κι ερωτήσεις και με τη λίγη γνώση που δίνουν της ιστορίας οι γραφές, ξέτασε γνώμες πολλές και βρήκε σ όλες απροσδιόριστο το όριο του δέους και της ελπίδας. Και βρήκε την αθωότητα άλλες φορές σα σιγουριά και δύναμη κι άλλες φορές σαν ανημπόρια της σκέψης, σαν απόγνωση. Κι ένιωσε το πως λυγάει ο άνθρωπος και πέφτει στη λάσπη.. και σηκώνεται και λυγάει ξανά κι αντέχει και ξανασηκώνεται και προχωράει κι ας μη ξέρει ως που θα φτάσει! Κι έψαχνε σημάδια τ ανθρώπινου ντορού προς την αθανασία, που ο μοναχός την είπε σωτηρία. Κι έβανε λέξεις στη σειρά να βρει το νήμα και το νόημα καταλαγή, παρηγοριά, λύτρωση! Και θυμήθηκε τον πρωτομάστορα πούχε το θάρρος να λέει τι συλλογάται «Πώς μπορείς να φτάσεις στο σπλάχνο της άββυσος και να την καρπίσεις; Αυτό δεν μπορεί να ειπωθεί, να στριμωχτεί σε λόγια, να υποταχτεί σε νόμους. Καθένας έχει τη λύτρωση τη δική του, απόλυτα ελεύτερος». Μα ένιωσε πάνω απ όλα την ατολμία και το φόβο ν αγαπηθεί και να υμνηθεί το μισό της ζωής, πούναι η γυναίκα, πούναι η καρδιά και τ άνθος! Μόνη γυναίκα, λένε κει, η Παναγιά και μόνο αυτή υμνείται! Η Αντιφωνήτρα, είπανε, δε θέλει άλλες γυναίκες στο περβόλι της κι έκαμαν τ άβατο επίσημη απαγόρευση με χρυσόβουλα και φιρμάνια και ρήτρες συνταγματικές! «Αγράμματος είμαι. Τι να σας πω;», απάντησε ένας ασκητής με όλη την απλότητα, όταν ρωτήθηκε γιατί δεν έρχονται γυναίκες στο Άγιον Όρος. «Παιδιά μου. Το αλάτι βγαίνει από το νερό, αλλά αν πέσει μέσα στο νερό, λειώνει και χάνεται. Έτσι και οι μοναχοί γεννιούνται από τις γυναίκες, αλλά αν πέσουν μέσα στις κακές γυναίκες, διαλύονται και χάνονται». «Μισογυνισμός!», σχολίασε ψιθυριστά, με λύπη γέρος προσκυνητής. Μα ρίζωμα αιώνων τ άβατο, απ τον καιρό του Τσιμισκή, συνήθεια γίνηκε και τόπανε παράδοση. Παράδοση μισή! Κι ως έπεφτε η μυροβόλος σιωπή, άφησε ο επισκέπτης λεύτερο το νου, σαν τα πουλιά, που άβατο δεν κατέχουν. Κι έμπαινε στ Όρος κι έβγαινε η φαντασία του κι έφτανε σε πολιτείες και χωριά, που στήναν μεγαλοβδομαδιάτικες σκηνές μ αρώματα, σαν που σκορπάνε οι πασχαλιές, τη φρίκη των ήλων να σκεπάσουν. Και πάνωθέ του, η απορία μετέωρη, ως πότε οι άνθρωποι θα ξακολουθούν να μπήγουν καρφιά σε γνώμες που απρόοπτα ανθίζουν; Ως πότε οι μεγάλες προφάσεις θα υπηρετούν το χειμασμό του κόσμου; Ποια άνοιξη θα το μπορέσει να ανθρωπέψει τον άνθρωπο; Πώς τόσα χρόνια αμέτρητα το δρόμο τους χάνουν μυριάδες προσευχές; Μα σκέφτηκε ότι είναι σιμά η θυσία με την ανάσταση κι αναπαμένα δόθηκε στη ρέμβη του πελάγου! -Τι κοιτάτε; τονε ρώτησε σιγανά ο νέος μοναχός, ο αψηλός, ο ωραία βαλμένος μεσ το ράσο του, με το σκούφο του τον καλογερικό, γλυκύς και ξανθός με τα μάτια ίδια γαλανά με τ αθάρι του Αιγαίου. -Το Αιγαίο κοιτάω, απάντησε ο επισκέπτης. -Και τι βλέπετε; τονε ρώτησε ξανά. -Τη ζωή να σκοντάφτει, να πονεί, να γεννάει! Το γύφτο να λαλεί κι ο Θεός να χαίρεται! Την πλάνη και την αλήθεια να χορεύουν μαζί! Τη ζωή να προχωράει, να μην περιμένει! -Τι άλλο βλέπετε; -Μια ωραία γυναίκα, μόνη, του είπε. Μια ωραία γυναίκα πόχει αφημένα τα μαλλιά της πως ο λόγος κι αύρα της θαλάσσης. -Και τι ζητάτε; συνέχισε να τονε ρωτάει. -Θέλω να μου τραγουδήσει, να ξυπνήσει το μέσα μου, να της τραγουδήσω κι εγώ, να σμίξουμε οι δυο σε μια ανάσα, του είπε ξωμολογητικά. Του μοναχού η σιωπή έλεος και συνοδειά στη φωνή του! -Όμως εκείνη δε με ξέρει, συνέχισε σχεδόν ντροπαλά, ο επισκέπτης. Πρέπει να βγω απ το άβατο, να πάω κοντά της να με δει, να με δεχτεί! -Να ζεχτώ το βαθύ χτυποκάρδι μου! Ο μοναχός έδειξε το συμμερισμό του με λυπημένο μειδίαμα στο βλέμμα του! Σάμπως ο νους του κι η καρδιά, σε μυστική αντάμωση, πέρα απ το άβατο να σμίγαν. Σα νάκρυβε έναν μισοσβησμένο πόθο, μια μαχαιριά, δυο μάτια αλησμόνητα, ένα χαμένο ιδανικό ή μια παλιά πικρία. Σα νάλεγε... κάτι, ίσως το ξόρκι του διαβόλου, ίσως το μυστικό μιας προσευχής, ίσως αμήν! Ευλογείται! αιτήθηκε κατά το τυπικό, φεύγοντας απ το Όρος ο επισκέπτης. Ο Κύριος! αντέδωσε ο μοναχός. Του χρόνου θα σας περιμένω ξανά, του είπε και δίνοντάς του δυο βιβλία με μαρτύρια Αθωνιτών Αγίων, τον ασπάστηκε και σιωπηλά τον κατευόδωσε με το χέρι απλωμένο στην ελεγεία τ αποχωρισμού!η αύρα περνούσε μέσα απ το περβόλι του πένθιμου Άθωνα και μέσα απ του μοναχού τη γενειάδα κι απ τα μαλλιά του που ξέφευγαν απ το σκούφο τον καλογερικό κι ο επισκέπτης πρόσφερνε την ευχή τ αποχαιρετισμού. Καλές υπομονές αδερφέ, καλές υπομονές γέροντα! ΤΡΙΜΗΝΙΑΙΑ ΕΚΔΟΣΗ ΤΟΥ ΣΥΛΛΟΓΟΥ ΦΥΤΕΙΩΤΩΝ ΤΟ ΛΙΓΟΒΙΤΣΙ Α.Φ.Μ.: Δ.Ο.Υ. Α ΑΘΗΝΩΝ Γραφεία: Πατησίων 5, Αθήνα (4ος όροφος) Εκδότης-Διευθυντής: Χρήστος Γ. Σαλτογιάννης Αχαρνών 303, Αθήνα τηλ.: ΣΥΝΤΑΚΤΙΚΗ ΕΠΙΤΡΟΠΗ: Ιωάννης Στ. Μήτας: Παρασκευή Ν. Πατσιά: Ζώης Π. Κουτσομπίνας: Ευάγγελος Χ. Αποστολάκης: Μαρριέτα Χ. Σπαή: Μαρκέλλα Πρ. Δημητριάδη: ΣΥΝΕΡΓΑΤΕΣ: Θεόδωρος Ε. Μπαλτούμας Δημήτρης Φ. Ζανιάς Κων/νος Γ. Κουτσομπίνας Γεώργιος Β. Λιάλιος Ευστάθιος Π. Ζανιάς Θεόδωρος Φ. Κατσιπάνος Δημοσθένης Φ. Κουτσομπίνας Παναγιώτης Δ. Τσάκαλος Κων/νος Ι. Τζαχρήστας Σπύρος Θ. Αποστόλου ΕΤΗΣΙΑ ΣΥΝΔΡΟΜΗ: 20 ευρώ Σχεδιασμός-Σελιδοποίηση: Δημήτρης Γεώργας ΕΚΤΥΠΩΣΗ: Γ. Κωστόπουλος Σελασίας 6, Τηλ.:\n5 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 ΤΕΥΧΟΣ 101 ΦΥΤΕΙΩΤΙΚΑ ΝΕΑ > 5 Δημοτικό γυμναστήριο ξεκίνησε να λειτουργεί στην Παπαδάτου Εμπλουτισμός με γόνο χελιών των λιμνών Οζερού και Αμβρακίας Με την αρωγή της Κ.Ε.Δ.Φ. (Κοινωφελούς Επιχείρησης Δήμου Φυτειών), ένα σύγχρονο Γυμναστήριο λειτουργεί πλέον στην Παπαδάτου. Σκοπός του γυμναστηρίου είναι η εξυπηρέτηση όσων συνδημοτών μας επιθυμούν να γυμνάζονται και γενικότερα να αθλούνται. Επίσης, ο χώρος του γυμναστηρίου βρίσκεται στην διάθεση όλων των αθλητικών σωματείων του Δήμου (Μ.Α.Σ.Φ. Ακαρνανικός, Αχιλλέας Παπαδάτου) καθώς και των συμμετεχόντων στα προγράμματα Μαζικού Αθλητισμού που υλοποιεί κάθε χρόνο ο Δήμος Φυτειών. Το γυμναστήριο διαθέτει: διαδρόμους, στατικά ποδήλατα, κωπηλατικές, πάγκους κοιλιακών, πολυόργανα ενσωματωμένων βαρών, μπάρες βαρών κ.ο.κ.. Συνολικά, λοιπόν διαθέτει 45 όργανα σωματικής ενδυνάμωσης και άσκησης. Έργα ανάπλασης στην Παπαδάτου Την Τετάρτη 10 Μαρτίου, πραγματοποιήθηκε εμπλουτισμός με γόνο χελιών των δυο μας λιμνών Αμβρακίας και Οζερού, στα πλαίσια της ανάπτυξης τους καθώς επίσης και της ενημέρωσης και δραστηριοποίησης των συμπολιτών μας. Ο εμπλουτισμός των λιμνών έγινε από τον Δήμο Φυτειών σε συνεργασία με τον Αλιευτικό Συνεταιρισμό Φυτειών, ενισχύοντας έτσι το ιδιαίτερο οικοσύστημά τους. Σημαντικά έργα ανάπλασης ολοκληρώθηκαν στην Παπαδάτου. Έργα που αφορούν στην είσοδο του χωριού από την πλευρά των Φυτειών καθώς και περιμετρικά της πλατείας του χωριού. Με την ολοκλήρωση αυτών των αναπλάσεων, η επικοινωνία μεταξύ των κατοίκων των δύο Δημοτικών Διαμερισμάτων (Φυτείες-Παπαδάτου), διευκολύνεται από την διαπλάτυνση, την πεζοδρόμηση και τον φωτισμό μέρους της διαδρομής κάνοντας έτσι πιο ελκυστική και άνετη την διαδρομή. Ταυτόχρονα, η Παπαδάτου αποκτά μια αναβαθμισμένη αισθητικά είσοδο που σε συνδυασμό με άλλα συναφή έργα όπως πλακοστρώσεις, πέτρινα τοιχία, έργα πρασίνου κτλ μεταμορφώνουν την εικόνα του χωριού. Καθαρά Δευτέρα στις Φυτείες Πλήθος συνδημοτών μας αλλά και κάτοικοι από τις γύρω περιοχές, παραβρέθηκαν και φέτος στον ανεμόμυλο για να γιορτάσουν όλοι μαζί την έναρξη της Σαρακοστής. Με την πολύτιμη αρωγή των μελών του Πολιτιστικού Συλλόγου «Ακαρνανικό Φως», προσφέρθηκε σε όλους τους παρισταμένους άφθονο κρασί και διάφορα σαρακοστιανά εδέσματα (φασολάδα, τουρσί, ταραμάς, λαγάνα, ελιές κτλ). Παράλληλα, στο χώρο που διαθέτει το θεατράκι και πλησίον του ανεμόμυλου, μέλη των χορευτικών τμημάτων του Συλλόγου χόρεψαν παραδοσιακούς χορούς συμπληρώνοντας έτσι με τον καλύτερο τρόπο το εορταστικό σκηνικό που επικρατούσε καθ όλη την διάρκεια της εκδήλωσης. Επιπλέον, δεν έλειψε και το πέταγμα του χαρταετού, παρότι οι καιρικές συνθήκες δεν ήταν οι επιθυμητές. Δωρεά οικοπέδου στο Δήμο Φυτειών Οι συνδημότες μας κ.κ. Αθανάσιος Μπέτσης και Γεράσιμος Μπέτσης δώρισαν στον Δήμο μας, αγροτεμάχιο ιδιοκτησίας τους συνολικού εμβαδού ,76 τ.μ. στην θέση (Ανεμόμυλος) Βελούχι-Κιλάρι του Δήμου Φυτειών. Το αγροτεμάχιο αυτό οι κ.κ. Αθανάσιος και Γεράσιμος Μπέτσης το δώρισαν με σκοπό να δημιουργηθούν σε αυτό υποδομές κοινής ωφέλειας. Ευχαριστήριο: Ο Δήμαρχος Φυτειών και το Δ.Σ. ευχαριστούν θερμά τους Αδερφούς κ.κ. Αθανάσιο και Γεράσιμο Μπέτση για την δωρεά οικοπέδου 11,5 στρεμμάτων προς τον Δήμο για την εξυπηρέτηση κοινωφελών σκοπών. Ο Δήμαρχος Παναγιώτης Ι. Τζαχρήστας Μεγάλη Παρασκευή στο Ρίβιο Την Μ. Παρασκευή οι χριστιανοί όλου του κόσμου ζουν την κορύφωση του Θείου Δράματος. Είναι η ημέρα των Παθών του Ιησού. Αφιερωμένη από την Εκκλησία μας στις τελευταίες ώρες της Σταύρωσης Για πρώτη φορά μετά την ίδρυση του Ιερού Ναού ΑΓΙΟΥ ΕΥΣΤΑΘΙΟΥ Ριβίου τελέσθηκε η Ακολουθία των Παθών ύστερα από πρωτοβουλία του Πατέρα Ευφραίμ, του Προέδρου Τοπικού Συμβουλίου Παπαδάτου Σταμουλάκη Σωτηρίου και των πιστών του οικισμού. Από τις πρωινές ώρες ο Επιτάφιος ανθοστολίσθηκε από τους πιστούς έτοιμος να δεχθεί το σεπτό σώμα του Ιησού στην μεγαλύτερη εκδήλωση αγάπης και θυσίας του Θεανθρώπου για τον άνθρωπο. Η τελετή της Αποκαθήλωσης έγινε το μεσημέρι της Μ. Παρασκευής. Η περιφορά του Επιταφίου αργότερα αποτέλεσε μοναδικό θέαμα για τους πιστούς καθώς δεν είχε τελεσθεί ποτέ πριν στον οικισμό. Οι καμπάνες του Αγίου Ευσταθίου ηχούσαν πένθιμα για το Δράμα του Θεανθρώπου. Η ατμόσφαιρα άκρως συγκινητική προκαλούσε πρωτόγνωρα συναισθήματα. Πολλοί περαστικοί που πήγαιναν στις γενέτειρες πατρίδες τους έκαναν στάση στον οικισμό να συνοδεύσουν τον Επιτάφιο. Ο Δήμος Φυτειών και το Τοπικό Συμβούλιο είχαν φροντίσει για τα πυροτεχνήματα τα οποία μόλις ο Πατέρας Ευφραίμ έψαλε το «Η ΖΩΗ ΕΝ ΤΑΦΩ» φώτισαν τον ουρανό δίνοντας «εκρηκτικό» χαρακτήρα στον εορτασμό του Επιταφίου. Οι πιστοί με κατάνυξη και συγκίνηση ανανέωσαν την συνάντησή τους για τον επόμενο χρόνο με την ευχή να συνεχιστεί η ιερή αυτή παρακαταθήκη. Μετά την λήξη της τελετής του Επιταφίου στο Ρίβιο τελέσθηκε και στον ιερό Ναό Αγίου Νικολάου Παπαδάτου όπου το πλήθος πιστών συνόδευσε την περιφορά του Επιταφίου για πρώτη φορά στους περισσότερους δρόμους του χωριού καθώς μέχρι πρότινος η περιφορά περιοριζόταν στον προαύλιο χώρο της εκκλησίας και της πλατείας του χωριού. ΧΡΙΣΤΟΣ ΑΝΕΣΤΗ ο Πρόεδρος Τ.Σ. Δ.Δ. Παπαδάτου-Δήμου Φυτειών Σταμουλάκης Σωτήριος\n6 6 > ΦΥΤΕΙΩΤΙΚΑ ΝΕΑ ΤΕΥΧΟΣ 101 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 Εορτασμός 25 ης Μαρτίου Με εκδηλώσεις των σχολείων και με την μεγαλειώδη παρέλαση πραγματοποιήθηκε ο εορτασμός προς τιμήν των αγωνιστών του 1821 Την παραμονή της εθνικής μας εορτής για την επανάσταση του 1821, στην αίθουσα πολλαπλών χρήσεων του Δημαρχείου, μαθητές και μαθήτριες του Γυμνασίου-Λυκείου Φυτειών, διοργάνωσαν με επιτυχία γιορτή αφιερωμένη στους ήρωες της επανάστασης του Σε μια κατανυκτική και γεμάτη περηφάνια ατμόσφαιρα, οι μαθητές με την συνεργασία και την αρωγή των καθηγητών τους, κατάφεραν να διοργανώσουν μια εξαίσια γιορτή. Η γιορτή περιελάμβανε αφηγήσεις και μελοποιημένα ποιήματα από την χορωδία όπως: ο γέρο-δήμος, Θούριος, Σαράντα Παλικάρια, Κολοκοτρώνης, κάτω στου Βάλτου κτλ. Στη γιορτή συμμετείχαν οι μαθητές: Καραπάνου Σωτηρία, Μπίλιου Άρτεμη, Τζαχρήστα Παρθενία, Καραπάνου Βασιλική, Παπαδημητρίου Βασιλική, Μακρυπίδη Μαριαλένα, Μαλιγιάννη Δανάη, Τζαχρήστα Αργυρώ, Τζαχρήστα Αθανασία, Τζαχρήστα Άννα-Μαρία, Παλκογιάννη Θεοδώρα, Παλκογιάννη Ειρήνη, Μαχά Αλεξάνδρα, Σαλτογιάννη Αγγελική, Ρούπα Αικατερίνη, Κουτρούμπα Δήμητρα, Βότση Χρυσοβαλάντω, Ρεντίφη Βασιλική, Πούλιου Αρετή, Καραπάνου Ελένη, Τζαχρήστας Ανδρέας, Τζαχρήστας Ιωάννης, Καραπάνος Κωνσταντίνος, Κατσιπάνος Δημήτρης, Χάιδου Σπυριδούλα, Κουτρούμπα Κωνσταντίνα, Παληγεώργου Δέσποινα και Μαλιγιάννη Αλεξάνδρα. Επίσης, υπεύθυνες καθηγήτριες ήταν η Σταύρου Σοφία και η Τσαρούχη Βασιλική. Χωριό μου... το μεγαλείο σου... Της Αργυρώς Τζαχρήστα - μαθήτρια Γ γυμνασίου Την επομένη, ανήμερα της 25 ης Μαρτίου, στον Ιερό Ναό Αγίου Ιωάννη του Θεολόγου παρουσία καθηγητών και μαθητών πραγματοποιήθηκε η δοξολογία προς τιμήν των αγωνιστών του Ακολούθως, έγινε κατάθεση στεφάνων στο μνημείο των πεσόντων από τον Δήμαρχο Φυτειών Παναγιώτη Τζαχρήστα, τον συγχωριανό μας Βουλευτή Ανδρέα Μακρυπίδη, από θεσμικούς φορείς καθώς και από τους Πολιτιστικούς Συλλόγους. Έπειτα, στον κεντρικό δρόμο των Φυτειών (Δημαρχείο- Πλάτανος) παρέλασαν οι μαθητές. Στη συνέχεια και μετά το πέρας της παρέλασης, οι μαθητές χόρεψαν παραδοσιακούς χορούς. Την παρέλαση παρακολούθησαν πλήθος συγχωριανών μας. Ναι, ήμουν κι εγώ στο γλέντι του χωριού μας εκείνο το βράδυ του Φλεβάρη. Είχε καλέσει ο Σύλλογος το χορευτικό μας να χορέψει, κάτι που είχαμε αρχίσει από καιρό να παραμελούμε έντονα. Οι περισσότεροι το έλαβαν ως μια αφορμή για να ξεφύγουν από τους ρυθμούς και την πλήξη που γδέρνει την καθημερινότητά τους. Κι όμως, πέρα από αυτό ήταν κάτι πιο βαθύ, πιο ουσιαστικό, πιο σπουδαίο. Δεν αντιλέγω ότι κι εγώ περίμενα με ανυπομονησία αυτή την μέρα για να ξεφύγω λίγο από τα φροντιστήρια. Αλλά, ντυμένη με την παραδοσιακή φορεσιά του τόπου μου, έτοιμη να χαρίσω στον κόσμο αυτά που μου είχε χαρίσει με την σειρά του ο πολιτισμός μας κατάλαβα ότι το συναίσθημα αυτό δεν ήταν ξεκούραση. Αυτό που αντίκρισα και με γέμισε χαρά και περηφάνια, ήταν τα γεμάτα τραπέζια από τους συγχωριανούς μου που διαμένουν στην Αθήνα, να έχουν παρατήσει οποιαδήποτε ασχολία τους για να έρθουν να ξαναζήσουν στιγμές ζεστασιάς και ζωής από τον τόπο τους. Πραγματικά πίστευα ότι αυτοί οι άνθρωποι συμμετείχαν περισσότερο από εμάς στους χορούς. Οι σκέψεις που ακολούθησαν το συμβάν, μου δημιούργησαν μια πικρία και παράλληλα ένα «γιατί». Συνδρομές μελών & φίλων Ήταν περίεργο να ξέρω πως εμείς, που έχουμε την ευκαιρία να ζούμε σε έναν τόπο τόσο υπέροχο, δεν κατανοούμε πλήρως τι σημαίνει να ζεις μέσα σε ένα τόσο ζεστό και φιλόξενο περιβάλλον όπου όλοι γνωρίζονται και το πρόβλημα του ενός είναι και του άλλου. Μέσα σε αυτές τις ευνοϊκές συνθήκες γεννήθηκε και ο πολιτισμός μας, ο οποίος πέρασε από γενιές σε γενιές κερδίζοντας συνεχώς νέα πράγματα. Στην εποχή μας, όμως, κανείς σχεδόν δεν θεωρεί τόσο σημαντική την διαφύλαξη της πολιτιστικής μας κληρονομιάς αντιθέτως, πολλοί ντρέπονται γι αυτή. Το γεγονός αυτό κάνει με την σειρά του κι εμένα να ντρέπομαι γιατί δεν δίνουμε πια την αγάπη μας στον σύλλογό μας. Μα πώς γίνεται αυτό; Ποιος να είναι άραγε αυτός που μας αποστασιοποιεί από το χωριό μας όπως κανονικά είναι; Κατά την γνώμη μου, ο κύριος φταίχτης είναι η ίδια η ελληνική κοινωνία, η οποία προβάλλει στερεότυπες απόψεις προς τις κλειστές κοινωνίες. Δυστυχώς δεν έχει ζήσει αυτή την χαρά που ζούμε εμείς κάθε φορά που απλά κάνουμε ένα περίπατο μέσα στο χωριό μας. Κι ο πολιτισμός είναι ένα κομμάτι του, ένα κομμάτι του εαυτού μας που, ίσως, δειλιάζουμε να αποκαλύψουμε στο κοινό. Αναπολώ συχνά, τα χρόνια που ο πολιτιστικός Σύλλογος μας έσφυζε από ζωή. Τότε που η πλατεία γέμιζε από κόσμο τις μέρες των εκδηλώσεων και όλοι οι συμμετέχοντες σε αυτές δούλευαν σκληρά για την καλύτερη δυνατή διεξαγωγή τους. Τώρα όμως η νεολαία προτιμάει μια θέση στα καφέ, μια βόλτα με το μηχανάκι, μια συζήτηση με χυδαία λόγια χωρίς να γνωρίζουν ότι αυτά δεν θα τα θυμούνται όταν μεγαλώσουν και επίσης ότι δεν τους προσφέρουν απολύτως τίποτα. Κι έτσι συνεπώς γίνεται η παραμέληση του πολιτισμού μας. Εδώ ταιριάζει και ο λόγος του Τζόν Μπιούκαν «Νομίζετε πως ο πολιτισμός χωρίζεται από την βαρβαρότητα με ένα χοντρό τοίχο, κι όμως εγώ λέω ότι το χώρισμα είναι απλά μια κλωστή ή ένα φύλλο γυαλί. Λίγο να το αγγίξεις, λίγο να κάνεις πως το σπρώχνεις και ξαναφέρνεις πίσω την Βασιλεία του Κρόνου», γιατί πράγματι ως βάρβαρο μπορεί να θεωρηθεί το κακό που κάνουμε αυτή τη στιγμή στον τόπο μας. Ίσως να είμαι ακόμα μικρή και να μην είναι κατανοητός ο τρόπος που σκέφτομαι και με τον οποίο αντιλαμβάνομαι κάποια πράγματα. Όμως, το μόνο που θέλω πραγματικά είναι να αποκτήσει ξανά το χωριό μας τις αξίες που χάνει αλλά και να κερδίσει ακόμα περισσότερα. Όλοι μπορούν να ενισχύσουν αυτό το έργο. Αρκεί να το θέλουν. Μπέτσης Λάμπρος 50 Γελαδάρης Σίμος 20 Πατσιάς Ευάγγελος 20 Μητσοστέργιος Ευστάθιος 50 Γαλάνης Ιωάννης 25 Βραχάς Αθανάσιος 20 Γελαδάρης Αριστείδης 30 Καπότης Νικόλαος 20 Λιάλιος Φώτης 75 Ζανιάς Π. Δημήτρης 20 Μπαλτούμας Ε. Θεόδωρος 50 Καραγκούνης Κωνσταντίνος 40 Κουτσομπίνας Φ. Βασίλης 50 Σαράτσης Αθανάσιος 50 Σαλτογιάννης Χ. Γιώργος 20 Πατσιάς Κωνσταντίνος 30 Πατσιάς Ντίνος 50 Πατσιά Λίτσα 20 Πατσιά Αμαλία 20 Μακρυπίδης Δ. Ανδρέας 50 Παπαδημητρίου Β. Γιώργος 50 Μακρυπίδης Δημήτριος 50 Κοντός Παναγιώτης 20 Κουβέλης Μπάμπης 20 Μακρυπίδης Ζ. Παναγιώτης 20 Ρούτσης Θεόδωρος 20 Αλεξανδρής Βαγγέλης 20 Πατσιά Δ. Ανδρομάχη 20 Μπαρμπαρούσης Νέστωρας 20 Κατσαρομήτσος Γιάννης 30 Κολοβός Θ. Κων/νος 40 Σαλτογιάννης Ν. Κων/νος 30 Μπουσμπουρέλης Δ. Ιωάννης 20 Μπουσμπουρέλης Στρατής 10 Ζανιάς Κ. Ευστράτιος 20 Ζανιάς Δ. Χρήστος 50 Βραχάς Β. Γιώργος 30 Καϊμακάς Δημήτρης 20 Τσάκαλος Παναγιώτης 20 Ρούτσης Κωνσταντίνος 20 Τσακαλογιάννη Ελένη 20 Βραχάς Πέτρος 20 Παληγεώργος Ευστάθιος 50 Τζαχρήστας Ι. Παναγιώτης 100 Λιάλιου-Κολιώνη Παρασκευή 20 Καϊμακάς Βασίλης 50 Γκολεζάκης Χρήστος 30 Κουτσομπίνας Γ. Κωνσταντίνος 20 Μακρυπίδης Γιώργος 20 Μπέτσης Ηλίας 50 Μήτας Στ. Κών/νος 20 Κορώσης Νεκτάριος 20 Μπέτσης Περικλής 10 Σπαής Χ. Τάσος 20 Μαυρέλης Ι. Γιώργος 20 Κουτσομπίνας Ν. Γιώργος 20 Γαλάνης Θεόδωρος 50 Ζαβογιάννης Γ. Ιωάννης 50 Χάιδος Παντελής 20 Μπαράκος Σπύρος 20 Άγνωστος 10 Γεωργούλας Γιώργος 20 Μαλιγιάννη Ανθούλα 30 Μαλιγιάννης Γιώργος 20 Ευχαριστούμε θερμά όλους όσους στήριξαν με την συνδρομή τους τον Σύλλογο. Η δύναμη μας είστε εσείς. Στείλτε την συνδρομή σας στον Ταμία του Συλλόγου Κουτσομπίνα Π. Ζώη: Λάρνακως 24, Αθήνα, τήλ:\n7 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 ΤΕΥΧΟΣ 101 ΦΥΤΕΙΩΤΙΚΑ ΝΕΑ > 7 Η ΕΤΗΣΙΑ ΧΟΡΟΕΣΠΕΡΙΔΑ ΜΑΣ Ένα μοναδικό γλέντι για τους Φυτειώτες Αφιερωμένη στα 100 φύλλα της εφημερίδας του Συλλόγου μας Με απόλυτη επιτυχία πραγματοποιήθηκε την Παρασκευή 26 Φεβρουαρίου, η ετήσια χοροεσπερίδα του Συλλόγου μας, στο κοσμικό κέντρο «Μποέμισσα» στην Αθήνα Στην χοροεσπερίδα παραβρέθηκαν εκατοντάδες συμπατριώτες μας, που δημιούργησαν το αδιαχώρητο στο μαγαζί, αποδεικνύοντας έτσι ότι ο Σύλλογος μας είναι ένας από τους πιο δυναμικούς Συλλόγους της ευρύτερης περιοχής μας. Μπαίνοντας στην αίθουσα, τους συγχωριανούς μας, τους υποδέχονταν με ζεστά χαμόγελα τα νέα παιδιά του Συλλόγου μας και τους καλωσόριζαν με μια εγκάρδια χειραψία. Η βραδιά ξεκίνησε με τους χαιρετισμούς του Δημάρχου Φυτειών Παναγιώτη Τζαχρήστα και του συνδημότη μας Βουλευτή και ιδρυτικού μέλους του Συλλόγου μας Ανδρέα Μακρυπίδη. Στη συνέχεια τα χορευτικά συγκροτήματα του Συλλόγου «Ακαρνανικό Φως» παρουσίασαν παραδοσιακούς χορούς από το Ξηρόμερο αλλά και από όλη την Ελλάδα. Με την ολοκλήρωση της παράστασης των χορευτικών συγκροτημάτων, η ορχήστρα της «Μποέμισσας» με τα ρεμπέτικα, τα λαϊκοδημοτικά και το καλό ελληνικό τραγούδι απογείωσαν και κράτησαν το κέφι για χορό αμείωτο μέχρι τις πρώτες πρωινές ώρες. Ο Σύλλογος μας, ευχαριστεί θερμά τον Δήμο Φυτειών και το πνευματικό του κέντρο, τον Πολιτιστικό Σύλλογο «Ακαρνανικό Φως», τα παιδιά των χορευτικών συγκροτημάτων καθώς και τον Δάσκαλο χορού Κώστα Φρίντζο, τον Κτηνοτροφικό Συνεταιρισμό Φυτειών «Το Ξηρόμερο», τη συγχωριανή μας τραγουδίστρια Αγγελική Βραχά, τον φίλο μας Θανάση Αναγνωστέλο και φυσικά όλους εσάς που τιμήσατε και στηρίξατε με την παρουσία σας την εκδήλωση του Συλλόγου μας. Επιστολές, με τις οποίες χαιρέτισαν την χοροεσπερίδα μας, απέστειλαν ο Υφυπουργός Περιβάλλοντος, Ενέργειας και Κλιματικής Αλλαγής Θάνος Μωραΐτης, ο Βουλευτής Δημήτρης Σταμάτης και ο Πολιτευτής Σπήλιος Λιβανός. Στην χοροεσπερίδα μεταξύ άλλων παραβρέθηκαν: ο Δήμαρχος Φυτειών Παναγιώτης Τζαχρήστας, οι Βουλευτές Ανδρέας Μακρυπίδης, Παναγιώτης Κουρουμπλής και Κώστας Καραγκούνης, ο Αντιδήμαρχος Φυτειών Ευστάθιος Παληγεώργος, οι Δημοτικοί Σύμβουλοι Ιωάννης Γαλάνης και Κωνσταντίνος Πατσιάς, ο Πρόεδρος της Ο.Π.ΣΥ.Ξ. Δημήτρης Στεργίου, ο Γραμματέας και καθηγητής του Πανεπιστημίου Αθηνών Παναγιώτης Κοντός, ο Επίτιμος Πρόεδρος του Συλλόγου Φυτειωτών Μπάμπης Κουβέλης, ο τέως Πρόεδρος του Συλλόγου Φυτειωτών Παντελής Ψηλός, ο Επίτιμος Πρόεδρος του Συλλόγου Βελανιδιάς Χρήστος Γαζέτας, ο Πρόεδρος του Συλλόγου Αετού Χρήστος Ντέμος, ο ειδικός Γραμματέας της Ξηρομερίτικης Eταιρείας Λόγου και Τέχνης Γιώργος Μπαρμπαρούσης, ο Αντιπρόεδρος του Συλλόγου Παπαδαταίων Βαγγέλης Αλεξανδρής, ο Πρόεδρος του περιβαλλοντικού Συλλόγου Φυτειών Θεόδωρος Ρούτσης.\n8 8 > ΦΥΤΕΙΩΤΙΚΑ ΝΕΑ ΤΕΥΧΟΣ 101 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 Επιμέλεια: Χρήστος Σαλτογιάννης Η Καλλιέργεια ροδιάς Μια εναλλακτική λύση για τους παραγωγούς μας άσκηση της γεωργίας, αποτελούσε και αποτελεί έναν νευραλγικό τομέα ανάπτυξης, που επηρεάζει ολόκληρη την οικονομική δομή του Νομού Αιτωλοακαρνανίας. Η αναθεώρηση της Κοινής Αγροτικής Πολιτικής (Κ.Α.Π.), είχε ως αποτέλεσμα, την αποσύνθεση του πρωτογενούς παραγωγικού ιστού της ευρύτερης περιοχής μας. Ακόμη και σήμερα, χιλιάδες στρέμματα, παραμένουν ακαλλιέργητα, ενώ παράλληλα οι αγρότες μας και κατά συνέπεια τα νοικοκυριά τους έχουν περιέλθει σε δεινή οικονομική κατάσταση. Παρόλη αυτή την κατάσταση, ορισμένοι παραγωγοί του τόπου μας, δεν έμειναν «με σταυρωμένα τα χέρια», αλλά προέβησαν σε πρωτοβουλίες με σκοπό την αναδιάρθρωση των καλλιεργειών τους. Έτσι λοιπόν εξήντα παραγωγοί πρώην καπνοκαλλιεργητές τόλμησαν και δημιούργησαν συνεταιρισμό για την καλλιέργεια ροδιάς, με σκοπό να συνεχίσουν να παράγουν, να προσφέρουν στα νοικοκυριά τους και κυρίως να παραμείνουν στις εστίες τους. Ένα προϊόν που το έχει ανάγκη η αγορά Από τα μέχρι τώρα στοιχεία, παρατηρείται μια συνεχώς ανάπτυξη της καλλιέργειας ροδιάς. Συγκεκριμένα, είναι ένα ελλειμματικό προϊόν, με αποτέλεσμα να βρίσκεται στο επίκεντρο τόσο της ελληνικής όσο και της διεθνής αγοράς. Μάλιστα, πολλές εταιρίες, που παράγουν προϊόντα με βάση τα ρόδια δείχνουν πρόθυμες να συνεργαστούν με Έλληνες παραγωγούς. Από την άλλη, οι Έλληνες καταναλωτές προτιμούν τα ντόπια προϊόντα από τα εισαγόμενα και τείνουν να αγοράζουν προϊόντα υψηλής θρεπτικής αξίας όπως αυτά που προέρχονται από ροδιές. Πρόκειται λοιπόν, για μια καινοτόμα και ριζοσπαστική καλλιέργεια, που σίγουρα έχει να «δώσει» πολλά στην ελληνική γεωργία. Μια παραγωγή που συνεχώς αυξάνει Σύμφωνα με εκτιμήσεις, το σύνολο της παγκόσμιας παραγωγής ροδιού τα τελευταία χρόνια ανέρχεται σε τόνους. Τα τελευταία χρόνια, αν και δεν υπάρχουν ακριβή στατιστικά στοιχεία, φαίνεται ότι οι καλλιεργούμενες εκτάσεις ροδιάς έχουν αυξηθεί σημαντικά, λόγω νέων φυτεύσεων σε πολλές χώρες και κυρίως στο Ισραήλ. Για την Ελλάδα, σύμφωνα με παλαιότερα στοιχεία της Εθνικής Στατιστικής Υπηρεσίας (1989), μόνο το 10% του συνόλου των δέντρων βρίσκονταν σε οργανωμένους οπωρώνες ενώ η συνολική ετήσια παραγωγή, ανερχόταν σε τόνους περίπου. Τη δεκαετία του 1990, τόσο οι εκτάσεις κανονικών οπωρώνων όσο και η συνολική παραγωγή, μειώθηκαν σημαντικά. Σήμερα, στην περιοχή της Ερμιόνης, όπου η ροδιά αποτελεί παραδοσιακή καλλιέργεια, παράγεται ο κύριος όγκος ( τόνοι) ροδιών στην Ελλάδα. Όμως, το τελευταίο χρονικό διάστημα, πολλοί παραγωγοί έχουν προβεί σε νέες φυτεύσεις δέντρων ροδιάς κυρίως της ποικιλίας wonderful, στην Αργολίδα, στην Ηλεία, στη Λακωνία, στα Γιαννιτσά, στην Ξάνθη, στη Λάρισα, στα Φάρσαλα και φυσικά στην δική μας περιοχή. Wonderful: η πιο αποδοτική ποικιλία Κατάγεται από τη Φλόριντα των Η.Π.Α. και αποτελεί μια σημαντική ποικιλία με αυξημένη εμπορική αξία παγκοσμίως. Ο καρπός της είναι μεγάλος με χρώμα βαθύ μωβ έως κόκκινο. Ο φλοιός παρουσιάζει μέτριο πάχος, ενώ η σάρκα έχει βαθύ κόκκινο χρώμα και είναι χυμώδης με θαυμάσια γεύση. Οι σπόροι δεν είναι σκληροί, με αποτέλεσμα οι καρποί να προσφέρονται περισσότερο για παρασκευή χυμών παρά για νωπή κατανάλωση. Αγροτικός Συνεταιρισμός Παραγωγών Ροδιού Ν. Αιτωλοακαρνανίας Είναι ένας νεοσύστατος συνεταιρισμός, ο οποίος δημιουργήθηκε από αγρότες πρώην καπνοπαραγωγούς του τόπου μας και απαρτίζεται από 60 μέλη. Στον συνεταιρισμό μετέχουν αγρότες από τις Φυτείες, την Παπαδάτου, την Αμφιλοχία, την Γαβαλού, την Γουριώτισσα, την Λεπενού, την Νεάπολη και την πέρα Μακρυνεία. Όλα τα μέλη του συνεταιρισμού καλλιεργούν την ποικιλία wonderful και παραγωγική κατεύθυνση του συνεταιρισμού είναι η χυμοποίηση μέσω της επεξεργασίας. Επιπλέον, πρωταρχικός σκοπός των μελών του συνεταιρισμού είναι να διαχειριστούν (διάθεση προϊόντος) μόνοι τους το προϊόν και ζητούν την ουσιαστική και έμπρακτη στήριξη της Πολιτείας. Ο Πρόεδρος του συνεταιρισμού κ. Κώστας Κόντος μας αναφέρει χαρακτηριστικά ότι «είναι το πρώτο βήμα για να κρατηθεί ο κόσμος στα χωριά μας». Όσον αφορά ειδικά, την καλλιέργεια της ροδιάς προσθέτει μεταξύ άλλων ότι «είναι πλούτος και ανάπτυξη για την περιοχή μας». Επίσης, σχετικά με τα μελλοντικά σχέδια του συνεταιρισμού, τονίζει ότι κύριο μέλημα τους είναι η ένταξη σε ένα αναπτυξιακό πλάνο με την κατασκευή ενός σύγχρονου συσκευαστηρίου, μιας μεταποιητικής μονάδας για την παραγωγή χυμού ροδιού. Ένας θάμνος από την Περσία για την Μεσόγειο Η ροδιά (Punica granatum L.) κατάγεται από την Περσία και καλλιεργείται κυρίως σε εύκρατες περιοχές, τόσο σε χαμηλό όσο και σε μέσο και υψηλό υψόμετρο. Θεωρείται σχετικά ανθεκτική στο ψύχος και μάλιστα πιο ανθεκτική από τα εσπεριδοειδή και την ελιά, ενώ δεν απαιτεί ιδιαίτερες εδαφικές συνθήκες. Συγκεκριμένα ευδοκιμεί σε εδάφη μέσης σύστασης, βαθιά, γόνιμα και αρδευόμενα. Μεγαλύτερες και ποιοτικότερες αποδόσεις επιτυγχάνονται σε εδάφη με ph από 5.5 έως 7, που αρδεύονται συχνά. Τα τελευταία χρόνια, η καλλιέργεια της ροδιάς έχει αρχίσει να επεκτείνεται σε περιοχές με μεσογειακό κλίμα όπως και στον ελληνικό χώρο. Ο Μύθος λέει: Ρόδι... ο καρπός των Ολύμπιων θεών Το ρόδι σύμβολο της ζωής, της γονιμότητας και της ευημερίας, είναι ο καρπός που από τα αρχαία χρόνια, θεοί και άνθρωποι λάτρευαν. Σύμφωνα λοιπόν με τη μυθολογία, η Ροδιά ήταν αφιερωμένη στην Ήρα, προστάτιδα του γάμου και της γέννησης. Η Αφροδίτη, θεά του έρωτα, συνέδεσε το όνομα της με την ίδια την καταγωγή της Ροδιάς, μια και εκείνη φύτεψε για πρώτη φορά το δένδρο στην Κύπρο. Επίσης, αναφορά στη ροδιά κάνει και ο Όμηρος, στην Οδύσσεια, περιγράφοντας τις καλλιέργειες του βασιλιά των Φαιάκων Αλκίνοου, ενώ ο Αριστοτέλης επισημαίνει κάποια ποικιλία ροδιών χωρίς κουκούτσια. Στη Βίβλο, η Ροδιά παρομοιάζεται με τη γυναικεία ομορφιά, οι σπόροι της συμβολίζουν τη γονιμότητα και ο κατακόκκινος χυμός τους το νέκταρ της αγάπης. Επιπλέον, στη Λαϊκή μας παράδοση, το ρόδι συνδέεται με το γάμο, ως σύμβολο γονιμότητας και με το έθιμο της πρωτοχρονιάς, σαν ένδειξη καλής τύχης και ευημερίας. Σύμφωνα με τη μυθολογία, η Ροδιά ήταν αφιερωμένη στην Ήρα, προστάτιδα του γάμου και της γέννησης. Χυμός ροδιού σημαίνει μακροζωία Το ρόδι είναι πλούσιο σε σάκχαρα, βιταμίνες A,B,C μέταλλα, όπως ασβέστιο, φώσφορο, κάλιο, νάτριο, σίδηρο και την αντιοξειδωτική ουσία, σελήνιο. Το εκχύλισμα του ροδιού μπορεί να προλάβει τον καρκίνο του προστάτη ή να επιβραδύνει την εξάπλωσή του, ενώ η κατανάλωση χυμού ροδιού κατά τη διάρκεια της εγκυμοσύνης, συμβάλλει στη μείωση του κινδύνου εγκεφαλικών κακώσεων στα βρέφη. Οι κατακόκκινοι και χυμώδεις σπόροι του είναι στυπτικοί, αφροδισιακοί, δροσιστικοί και ανακουφίζουν από τον πυρετό. Τονώνουν και αποτοξινώνουν τον οργανισμό, καθαρίζουν το αίμα, τα νεφρά και την κύστη. Το αφέψημα από τα άνθη της Ροδιάς, υπό μορφή γαργάρας, θεραπεύει την ουλίτιδα και ανακουφίζει από τον πονόλαιμο, ενώ το αφέψημα από τη φλούδα του καρπού καταπολεμά τις αμοιβάδες. Ο δε χυμός του ροδιού, αναμεμειγμένος με ελαιόλαδο, εξαφανίζει τις κηλίδες από το δέρμα και σβήνει τις ρυτίδες, ενώ το ρόδι χρησιμοποιείται ευρύτατα στη μαγειρική και τη ζαχαροπλαστική. Αναλυτικά οι θεραπευτικές ιδιότητες του ροδιού 1. Αποτροπή ανάπτυξης καρκινικών όγκων, HIV-1, οξείδωσης της hldl και αρτηριοσκλήρωσης. 2. Προστασία του καρδιοαγγειακού συστήματος. 3. Αντιδιαβητική δράση. 4. Μείωση των συμπτωμάτων κατάθλιψης και απώλειας ωστικής μάζας κατά την εμμηνόπαυση. 5. Αντιική και αντιμυκοτοκτόνο δράση.\n9 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 ΤΕΥΧΟΣ 101 ΦΥΤΕΙΩΤΙΚΑ ΝΕΑ > 9 Σχέδιο Καλλικράτης Με Αλυζία και Αστακό ο Δήμος Φυτειών, όπως όλα δείχνουν ΣΥΝΕΧΕΙΑ ΑΠΟ ΤΗ ΣΕΛΙΔΑ >1 Από κει και πέρα, αναμένεται να δημιουργηθεί ένας Δήμος στην επαρχία Ναύπακτου, χωρίς βέβαια να αποκλείεται και η περίπτωση των δύο και εκεί Δήμων. Ένας Δήμος θα προκύψει στην επαρχία Μεσολογγίου, ο οποίος θα περιλαμβάνει τους παλιούς Δήμους Αιτωλικού, Οινιαδών, Μεσολογγίου και Χάλκειας. Ένας Δήμος και στο Βάλτο και εδώ υπάρχει μια ασάφεια σχετικά με τον Δήμο Στράτου, που ενώ τον προορίζουν για ένταξη στον Βάλτο, οι κάτοικοι του Δήμου Στράτου επιδιώκουν την συνένωσή τους με τον διευρυμένο Δήμο Αγρινίου. Επίσης, για την περιοχή της Τριχωνίδας, «παίζονται» δυο ενδεχόμενα. Το πρώτο αφορά, την δημιουργία ενός Δήμου με έδρα το Αγρίνιο και η δεύτερη την δημιουργία δυο Δήμων με έδρα και το Θέρμο. Βέβαια, όλα τα παραπάνω δεν θεωρούνται ειλημμένες αποφάσεις. Σίγουρα θα υπάρξουν και νέες αντιδράσεις από τις τοπικές κοινωνίες και ειδικά από τα μικρά χωριά, διότι το ενδεχόμενο πλήρης απαξίωσης και εγκατάλειψης τους είναι ορατό. Ακόμη, στην δύσκολη περίοδο που βρίσκεται η χώρα, η διοικητική μεταρρύθμιση, φαντάζει για πολλούς ως ένας νέος σκόπελος για τις τοπικές κοινωνίες. Η επικρατούσα κατάσταση των τοπικών κοινωνιών μπορεί να προκαλέσει την πλήρη απομόνωσή τους. Χρειάζονται λοιπόν, ορθές και ικανές αποφάσεις που σε καμία περίπτωση δεν πρέπει να υπηρετούν μικροπολιτικές σκοπιμότητες. Δεν θα πρέπει με τον «Καλλικράτη» να επιτραπεί η απαξίωση των ανιδιοτελών τοπικών συμφερόντων μόνο και μόνο για να υπάρξει μια μεταρρύθμιση. κουβαρα-φυτειεσ-αστακοσ και φυτειεσ-κατουνα-μυτικασ Ο νέος οδικός άξονας γίνεται πραγματικότητα και ο Δήμος Φυτειών καθίσταται και τυπικά «Πύλη του Ξηρομέρου» ΣΥΝΕΧΕΙΑ ΑΠΟ ΤΗ ΣΕΛΙΔΑ >1 Η χάραξη ενός σύγχρονου αυτοκινητοδρόμου, τμήμα του συνολικού σχεδιασμού για την βελτίωση των οδών του Ξηρομέρου εντάχθηκε στο ΕΣΠΑ και φέρει τον τίτλο «Βελτίωση οδού Κουβαρά-Φυτείες-Αστακού και Φυτείες-Κατούνα- Μύτικα». Το νέο αυτό οδικό έργο, αναμένεται να προσδώσει μια νέα και καινοτόμα αναπτυξιακή πνοή στην περιοχή μας. Ο νέος αυτός οδικός άξονας θα συνδέει την Ιόνια οδό (κόμβο Κουβαρά) με όλο το κεντρικό Ξηρόμερο συμβάλλοντας έτσι, στην άρση της απομόνωσης του, στην άμβλυνση των αποστάσεων και στην αύξηση της οδικής ασφάλειας. Ταυτόχρονα, καθιστά τον Δήμο Φυτειών και τυπικά πλέον, «Πύλη του Ξηρομέρου». Η αρχική μελέτη για το έργο, συντάχτηκε και ολοκληρώθηκε με πρωτοβουλία του συνδημότη μας Βουλευτή Ανδρέα Μακρυπίδη. Έπειτα, με την ουσιαστική δράση του Δημάρχου Φυτειών Παναγιώτη Τζαχρήστα και με την άμεση ανταπόκριση του Βουλευτή μας Ανδρέα Μακρυπίδη, η μελέτη έλαβε το τελικό «ΟΚ» από την Νομαρχία και την Άνοιξη του 2009 εντάχθηκε στην πρόταση της, προς την Περιφέρεια Δυτικής Ελλάδος για χρηματοδότηση από το ΕΣΠΑ. Στο τελευταίο Περιφερειακό Συμβούλιο Δυτικής Ελλάδος (1/2/2010) εγκρίθηκε και οριστικά η χρηματοδότηση του έργου. Αξίζει να τονίσουμε, ότι το Ξηρόμερο έχει ανάγκη από τέτοιου είδους έργα και σίγουρα πρόκειται για ένα έργο πνοής και ανάσας για την ευρύτερη περιοχή μας. Καθολικό αίτημα, της κοινωνίας μας και των πολιτών που την απαρτίζουν, είναι να ξεκινήσουν όσο το δυνατόν νωρίτερα τα έργα και ακόμη περισσότερο να ολοκληρωθούν το συντομότερο δυνατόν. Καταργήθηκε και επίσημα ο αστυνομικός σταθμός Φυτειών ΣΥΝΕΧΕΙΑ ΑΠΟ ΤΗ ΣΕΛΙΔΑ >1 ΚΟΙΝΩΝΙΚΑ Έξι αστυνομικοί σταθμοί καταργήθηκαν στο Ξηρόμερο και συνολικά είκοσι πέντε στο νομό Αιτωλοακαρνανίας Με πρόσφατη απόφαση της Κυβέρνησης καταργήθηκε και τυπικά πλέον, ο αστυνομικός σταθμός Φυτειών. Το γεγονός αυτό, αυτομάτως σημαίνει ότι ο Δήμος Φυτειών είναι από τους μοναδικούς Δήμους, αν όχι ο μοναδικός, στην Ελλάδα που δεν διαθέτουν αστυνομικό τμήμα. Σύμφωνα με την Κυβέρνηση, οι σταθμοί αυτοί είτε είχαν βάλει εδώ και χρόνια «λουκέτο», είτε υπολειτουργούσαν. Έτσι η Κυβέρνηση αποφάσισε ότι με το οριστικό κλείσιμό τους, θα εξοικονομηθούν περίπου ευρώ για τα ταμεία του Κράτους. Σε ότι αφορά την περιοχή του Ξηρομέρου, καταργήθηκαν οι Αστυνομικοί Σταθμοί Αρχοντοχωρίου, Κατοχής, Μαχαιράς, Μοναστηρακίου, Παλαιομάνινας και Φυτειών. Αναλυτικά, με απόφαση του αρχηγού της Ελληνικής Αστυνομίας, η οποία δημοσιεύτηκε στο ΦΕΚ, καταργούνται οι εξής Αστυνομικοί Σταθμοί στο νομό μας. -Από την Αστυνομική Διεύθυνση Αιτωλίας καταργούνται τα εξής τμήματα: Eυηνοχωρίου, Αγγελοκάστρου, Κατοχής, Νεοχωρίου, Σταμνάς, Μαχαιρά, Παλαιομάνινας, Κάτω Μακρυνούς, Ματαράγκας, Άνω Χώρας και Ριγανίου. -Από την Αστυνομική Διεύθυνση Ακαρνανίας καταργούνται τα αστυνομικά τμήματα: Παναιτωλίου, Σκουτεράς, Λεπενούς, Γέφυρα Αχελώου, Λουτρού, Μοναστηρακίου, Δρυμώνα, Καλλιθέας, Αρχοντοχωρίου, Φυτειών, Αμοργιανών, Πατόπουλου, Ποταμούλας και Ορφανό. Το τελευταίο χρονικό διάστημα οι κάτοικοι του Ξηρομέρου διαμαρτύρονται έντονα, καθώς η εγκληματικότητα και ειδικά οι ληστείες σε συνδυασμό πάντα και με την μάστιγα των ναρκωτικών έχουν λάβει ανησυχητικές διαστάσεις. Η παραβατικότητα έχει αυξηθεί κατακόρυφα και σύμφωνα με μαρτυρίες οι κάτοικοι της περιοχής μας εκφράζουν ανοιχτά πλέον, την δυσφορία τους διότι η ελλιπής αστυνόμευση συμβάλει καθοριστικά στην αύξηση της εγκληματικότητας. Οι κάτοικοι χαρακτηριστικά μας αναφέρουν ότι «αισθάνονται έρμαια των κάθε λογής ατόμων που λυμαίνονται των περιουσιακών τους στοιχείων». Αντί λοιπόν, η Πολιτεία να ενισχύσει την αστυνόμευση και το αίσθημα ασφάλειας των κατοίκων, με την εν λόγω απόφαση έρχεται να φανερώσει περίτρανα και να συμβάλει στην μη εξομάλυνση του προβλήματος. Πέραν τούτου όμως, η απόφαση αυτή δηλώνει και την έμμεση απαξίωση της τοπικής αυτοδιοίκησης, και πιο πολύ της τοπικής κοινωνίας μας. Όπως προαναφέραμε, ο Δήμος Φυτειών είναι από τους μοναδικούς Δήμους που δεν διαθέτουν αστυνομικό τμήμα και ενώ η νέα διοικητική μεταρρύθμιση φαντάζει επιτακτική σύμφωνα με την κυβέρνηση καθώς αναμένεται να αναμορφώσει τις δομές λειτουργίας των τοπικών κοινωνιών, είναι να αναρωτιέται κανείς πως θα λειτουργήσει ένα νέο μοντέλο αυτοδιοίκησης, όταν δεν έχουν επιλυθεί ζητήματα που αφορούν ήδη την πρωτοβάθμια τοπική αυτοδιοίκηση και σχετίζονται με την ασφάλεια των πολιτών. ΓΕΝΝΗΣΕΙΣ Απέκτησαν παιδιά τα παρακάτω ζεύγη συνδημοτών: Ο Γαλαζούλας Ξενοφών του Ευάγγελου και η Μελίσση Άννα του Αθανασίου, Κορίτσι. Ο Παπαδημητρίου Βασίλειος του Παναγιώτη και η Ζαβιτσάνου Παναγιώτα του Γεωργίου, Αγόρι. Ο Σίμος Χρήστος του Αλέξανδρου και η Χρονοπούλου Αναστασία του Ιωάννη, Αγόρι. Ο Τσούμας Χρήστος του Παναγιώτη και η Κουρή Νίκη-Ζωή του Δημητρίου, Κορίτσι. Ο Λιάγκας Γεώργιος του Σπυρίδωνα και η Νικολοπούλου Παναγιώτα του Αλκιβιάδη, Κορίτσι. Ο Ψηλός Βασίλειος του Άγγελου και η Παπακώστα Δήμητρα του Κων/νου, Αγόρι. Ο Βασίλακας Ιωάννης του Αθανασίου και η Σαλτογιάννη Βασιλική του Ζώη, Κορίτσι. Ο Δημητρουλής Φώτιος του Κων/νου και η Γαϊδατζή Μαρία του Νικολάου, Κορίτσι. Ο Σαλτογιάννης Χρήστος του Θεοδώρου και η Μαντζίλα Ελευθερία του Γεωργίου, Αγόρι. Ο Καρακώστας Χρήστος του Κων/νου και η Καραμπέκιου Μαρία του Ευστρατίου, Αγόρι. Ο Σίμος Αθανάσιος του Δημοσθένη και η Παληγεώργου Αικατερίνη του Κων/νου, Κορίτσι (Α δίδυμο) και Αγόρι (Β δίδυμο). Ο Τσιρογιάννης Γεράσιμος του Μιχαήλ και η Δημάδη Μαρία του Χρήστου, Κορίτσι. Τους ευχόμαστε να τους ζήσουν. ΒΑΠΤΙΣΕΙΣ Βαπτίστηκαν τα παρακάτω παιδιά συνδημοτών και έλαβαν τα εξής ονόματα: Σίμος Ελευθέριος του Σπυρίδωνα &της Κωνσταντίνας. Πούλιου Άννα του Χρήστου & της Ειρήνης. Πούλιου Ελένη του Χρήστου & της Ειρήνης. Ευχόμαστε στους γονείς τους και στους αναδόχους τους να τους ζήσουν. ΓΑΜΟΙ Παντρεύτηκαν: Ο Γκούμας Κωνσταντίνος του Αθανασίου και η Βέλιτσκοβιτς Γιέλενα του Βόριβογιε από Σερβία. Ο Λιάγκας Γεώργιος του Σπυρίδωνα και η Νικολοπούλου Παναγιώτα του Αλκιβιάδη από Ίλιον. Ο Κουτσομπίνας Δημήτριος του Μιχαήλ και η Δεληγιαννοπούλου Βικτωρία του Γεωργίου από Ζωγράφου. Ο Κατσιγιάννης Αλέξιος του Χρήστου και η Κολοβού Δήμητρα του Αναστασίου από Κορυδαλλό. Η Κουτσοκώστα Βασιλική του Βάϊου και ο Βρατσίστας Νικόλαος του Γεωργίου από Τρίκαλα. Ο Τσιλίκας Κωνσταντίνος του Δημητρίου και η Γρίνου Θεοδώρα του Δημητρίου από Αετό. Η Μπαλτούμα Αθανασία του Ευάγγελου και ο Τσιακανίκας Δημήτριος του Κων/νου από Αγρίνιο. Τους ευχόμαστε να ζήσουν και να ευτυχίσουν. ΘΑΝΑΤΟΙ Έφυγαν από κοντά μας οι: Ψηλός Άγγελος του Βασιλείου. Χαρδαλιάς Τιμολέων του Σπυρίδωνα. Τσιλιμαντού Σπυριδούλα του Βασιλείου. Σκαρλίγκου Πανωραία του Παναγιώτη. Κίτσαλη Νίκη του Ανδρέα. Μπίλιος Δημήτριος του Δημητρίου. Βαλαβάννη Γιαννούλα του Απόστολου. Πολύζου Ελβίρα του Φωτίου. Μαλιγιάννη Πηνελόπη του Σταύρου. Πατσιάς Στυλιανός του Ιωάννη. Καραπάνου Ελένη του Βασιλείου. Κουτσομπίνας Χρήστος του Νικολάου. Απευθύνουμε στους δικούς τους τα ειλικρινή μας συλλυπητήρια.\n10 10 > ΦΥΤΕΙΩΤΙΚΑ ΝΕΑ ΤΕΥΧΟΣ 101 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 Του Γιάννη Φουρνέλη Washington DC USA Η Ελλάδα, οι άλλοι λαοί και η Οικονομία... Το θέμα που κυριαρχεί σε μια συζήτηση με έναν ξένο, είναι η οικονομία Κάθε οικονομικό δελτίο στην Ευρώπη και τις ΗΠΑ αφιερώνουν ώρες στην «Ελληνική τραγωδία», την οικονομική κρίση που «καταστρέφει την Ελλάδα» όπως αναφέρουν Ας δούμε όμως τα πράγματα με μια σειρά. Από ότι φαίνεται οι Έλληνες δεν έχουν την ίδια ιδέα μιας οικονομίας όπως έχουν οι υπόλοιποι Λαοί. Η λέξη «οικονομία» είναι ελληνική, αλλά στους Έλληνες σημαίνει κάτι σαν «τους κανόνες μιας οικογένειας» (ο τομέας «eco» της οικονομίας είναι από την ελληνική λέξη για το σπίτι, «oikos», και το «nomy» είναι μέρος από τη λέξη τους για το νόμο). Επειδή μέχρι τώρα δεν έχουν σκεφτεί για την οικονομία συνολικά, είναι δύσκολο να μιλήσει κανείς για μια κυβερνητική οικονομική πολιτική. Αλλά ακόμη και χωρίς οποιαδήποτε πολιτική, οι άνθρωποι ακόμα κάνουν αγορές, χρησιμοποιούν τις αγορές που κάνουν, αγοράζουν προϊόντα, και πωλούν τα προϊόντα τους. Αν και η Ελλάδα είδε έναν μακροχρόνιο οικονομικό βραχίονα κατά τη διάρκεια του 2000, οι αναλυτές λένε ότι οι διαδοχικές κυβερνήσεις απέτυχαν να αντιμετωπίσουν έναν ανεπαρκή δημόσιο τομέα στον οποίο οι αμοιβές και τα οφέλη, ναι είναι ίσα. Όταν η σοσιαλιστική κυβέρνηση ήρθε στην εξουσία τον Οκτώβριο, ανακάλυψαν ότι οι προκάτοχοί τους είχαν «μαγειρέψει» τα ελληνικά οικονομικά στοιχεία και ότι το έλλειμμα ήταν τελικά 12.7 % του ακαθάριστου εγχώριου προϊόντος, διπλό δηλαδή από τους αριθμούς που είχαμε δώσει στους Ευρωπαίους. Η υπερβολική σπατάλη, μαζί με τη φορολογική διαφυγή και τις παραποιήσεις της ομοσπονδιακής λογιστικής, ανησύχησε τελικά τις χρηματιστηριακές αγορές. Ανησυχούν ότι η Ελλάδα δεν θα σταθεί σωστή στις πληρωμές του χρέους της. Αυτή η ανησυχία έχει ταράξει τις αγορές δεσμών και έχει προκαλέσει μια φωτογραφική διαφάνεια στην αξία του ευρώ. Ναι, ένα φτηνότερο ευρώ καθιστά τις εξαγωγές λιγότερο ακριβές στον υπόλοιπο κόσμο της αγοράς, αλλά ένα νόμισμα που κατρακυλά σημαίνει επίσης χαμηλότερες αμοιβές και πιο αργή οικονομική ανάπτυξη και αυτό σε μια στιγμή που η Ευρώπη προσπαθεί να ανακτήσει αυτή την αυστηρή υποχώρηση του νομίσματος της. «Οι Έλληνες δανείστηκαν τα χρήματα με μια οικονομία βασισμένη μόνο στον τουρισμό και τη γεωργία. Οι Έλληνες ζουν πέρα από τα όρια τους. Ακόμα κι αν πάρουν τη βραχυπρόθεσμη βοήθεια από την Ευρώπη, η ερώτηση είναι ακόμα, πώς και πότε θα μπορέσουν να ξεχρεωθούν». Είπε ο Thomas Mayer, κύριος οικονομολόγος της Deutsche Bank στο Λονδίνο. Το πρόβλημα της Ελλάδας, δεν είναι απλά το πρόβλημα των αναξιόπιστων στοιχείων ή μια αδυναμία της πολιτικής ηγεσίας, αλλά το πρόβλημα με τον ελληνικό δημόσιο τομέα, που επιτρέπει στους δημόσιους υπαλλήλους μετά από μια 20ετη υπηρεσία να αποσυρθούν σε μια πλήρη σύνταξη από τα 38 τους χρόνια σε μερικές περιπτώσεις. Ποιο συνταξιοδοτικό σύστημα στον κόσμο μπορεί να στηριχτεί όταν οι πολίτες του βγαίνουν σε σύνταξη από τα έτη; Η ΕΡΤ έχει περισσότερους υπαλλήλους από ότι το Βρετανικό ΒΒC παρόλο που το Βρετανικό κανάλι έχει 10 φορές περισσότερα προγράμματα από αυτά της κρατικής μας τηλεόρασης. Για να πας σε ένα κρατικό νοσοκομείο, χρειάζεται πρώτα το φακελάκι και μετά να σε προσέξουν, σε καμία άλλη χώρα δεν γίνεται αυτό. Όλοι οι Έλληνες μισούν το δημόσιο και όλοι «σκοτώνονται» να διορίσουν τα παιδιά τους σε αυτό. Γιατί; Γιατί εκεί έχει μονιμότητα. Γιατί να υπάρχει αυτή η μονιμότητα λοιπόν; Ίσως η Ελλάδα πρέπει να ξυπνήσει και να δεχτεί ότι δύο σπίτια, δυο αυτοκίνητα, οι κανονικές διακοπές, η ιδιωτική εκπαίδευση για τα παιδιά, τα ακριβά ρούχα, τα καινούργια κινητά τηλέφωνα κάθε 6 μήνες, τα γεύματα έξω και τα μπουζούκια κάθε Σαββατοκύριακο πρέπει τώρα να σταματήσουν. Ίσως όλοι αυτοί που έχουν φύγει από το χωριό τους και ζουν στην Αθήνα ή σε άλλες περιοχές, πρέπει να σκεφτούν σοβαρά πριν αρχίσουν να κατηγορούν την κάθε κυβέρνηση. Γιατί είναι στην πόλη και όχι στο χωριό τους με τον καθαρό τους αέρα, τα φρέσκα αβγουλάκια τους, το ζυμωτό ψωμί τους και το φρέσκο κρέας; Γιατί ο άλλος που φωνάζει για τα οικονομικά μέτρα, μένει στο Αγρίνιο ενώ δουλεύει στο χωριό; Γιατί να πάει σε μια καφετέρια στο Αγρίνιο και να πληρώσει ένα καφέ 4 και 5 ευρώ και να μην τον απολαύσει στο χωριό φτηνότερα ενισχύοντας έτσι τα μαγαζιά του χωριού μας αλλά και κάθε άλλης περιοχής στην Ελλάδα μας! Γιατί αυτό δεν είναι πρόβλημα μόνο στα μέρη μας αλλά Παν- Ελλαδικό. Το χρονοδιάγραμμα πραγματικότητας, από τις Βρυξέλλες είναι σαφής για την Ελλάδα. Για να δανειστεί τα κρίσιμα 53 δισεκατομμύρια ευρώ ($75 δισεκατομμύρια) αυτό το έτος για να καλύψει το έλλειμμα και να αναχρηματοδοτήσει τα χρέη, οι Έλληνες πρέπει να κάνουν βαθιές και μη δημοφιλείς περικοπές στο δημόσιο τομέα και όχι μόνο. Υπάρχει βέβαια και η άλλη πλευρά. Οι Έλληνες προσαρμόζονται εύκολα στο καινούργιο περιβάλλον με αποτέλεσμα να μην ξεχωρίζουν ή να προκαλούν και έτσι γίνονται αποδεκτοί από τις τοπικές κοινωνίες! Επιπλέον, οι Έλληνες είναι δουλευταράδες και έχουν φιλότιμο τόσο εντός, όσο και εκτός Ελλάδας. Η διαφορά είναι ότι μέσα στην Ελλάδα τα συστήματα έχουν καταστραφεί, ενώ εκτός Ελλάδας και μέσα σε οργανωμένα και συγκροτημένα συστήματα οι Έλληνες αποδίδουν και πολλές φορές διαπρέπουν. Οι ξένοι τα βλέπουν αυτά και μας εκτιμούν! Το ήθος του ελληνικού δράματος είναι αυτό: Αυτό που δεν μπορεί να συνεχιστεί για πάντα θα σταματήσει τελικά. Οι χρηματιστηριακές αγορές, κάποια στιγμή, θα ξυπνήσουν. Αυτό συνέβη με την Γουόλ Στριτ και τη φυσαλίδα υποθηκών το Αυτό όμως θα συμβεί μόνο εάν οι χώρες όπως η Ελλάδα δουλέψουν σκληρά για να χαλιναγωγήσουν τα ελλείμματά τους και να κάνουν τις μακροπρόθεσμες δομικές μεταρρυθμίσεις που απαιτούνται για να αυξήσουν τις οικονομίες τους. Αυτή την στιγμή όλοι μας ζούμε μια σύγχρονη Ελληνική τραγωδία, βασισμένη στις αυτόεπιβαλλόμενες φορολογικές ρυθμίσεις της χώρας, η οποία τραγωδία όμως δίνει μαθήματα για άλλα έθνη με βαθιά ελλείμματα, όπως των Ηνωμένων Πολιτειών. Άρα λοιπόν, όπως και στα αρχαία χρόνια η Ελλάδα έδωσε τα φώτα στον σύγχρονο κόσμο έτσι λοιπόν και σήμερα ίσως αυτή να είναι η αρχή για μια νέα Ελλάδα. Αναμνήσεις από άλλες εποχές Του Δημήτρη Φ. Ζανιά Ξέρεται με τι ασχολείται σήμερα η νεολαία μας και με τι παιχνίδια παίζει; Ποια τα ενδιαφέροντα των νέων σήμερα και πως περνούν ευχάριστα τις ελεύθερες ώρες τους; Η απάντηση είναι: Καφετέρια, ιντερνέτ, play station, game boy, χαζοκούτι δηλαδή υπολογιστής, ένα κινητό στο χέρι, και παρόμοιες άλλες δραστηριότητες. Τι σας θυμίζει ο σκορδαμπάτσος, η νιάτσκλα, οι αμάδες, το ποταμάκι, η ρόδα με το σύρμα, το καρότσι με το καλάμι και πολλά άλλα παρόμοια παιγνίδια; Ξέρω περασμένα μεγαλεία διηγώντας τα να κλαις! Τι ωραία χρόνια εκείνα και ποιος δεν τα νοσταλγεί Πόσα ωραία παιχνίδια είχαμε εμείς στα παιδικά μας χρόνια και τι έχουν τα παιδιά μας σήμερα που είναι «εγκλωβισμένα» από την τεχνολογία. Αυτοσχεδιάζαμε γιατί δεν υπήρχαν χρήματα, με καλάμια φτιάχναμε καρότσια, με σύρμα και λάστιχο ρόδες, με κρέπ από τα παλιά παπούτσια και ξυλάκια στήναμε ξόβεργες, με πλάκες παίζαμε τις αμάδες, με μπουκάλια και ένα ξύλο τη νιάτσκλα και με το κότσι από το πασχαλινό αρνί το σκορδαμπάτσο. Τι σας θυμίζει άραγε η αναφάλα, τα θρούμπαλα, το στριφτό στο πλάτανο, το ποδόσφαιρο στον Αι θόδωρο, το κυνηγητό, το κρυφτό, το κουτσό, τα μήλα, οι κλέφτες κι οι αστυνόμοι στο δασύλλιο και ομάδες που κατά γειτονιά παίζαμε ποδόσφαιρο όπως Ακράτητος, Μαύρη Γαλότσα και πολλές άλλες. Σας θυμίζει κάτι ο Γαλαξίας; Που έπαιζε σινεμά στου Σκαρλίγκου; Ξέρω στους παλιούς πολλά. Μόνο ωραίες αναμνήσεις μπορούν να θυμίζουν τίποτε άλλο. Σήμερα είναι όλα έτοιμα αγοραστά και βλαβερά για την υγεία ειδικά η ραδιενέργεια των κινητών τηλεφώνων. Που είναι σήμερα τα τζιμπόξ, τα πικάπ και τα γραμμόφωνα; Που είναι το σέικ, το βάλς, το μπλούζ, το τουίστ και το τσατσά; Αντικαταστάθηκαν από το dvd, το cd,το cd player, τη disco, τη rap, το break dance. Μέχρι και τα παραδοσιακά τραγούδια και οι λεβέντικοι χοροί μας έχουν κι αυτά σιγά σιγά αλλοιωθεί. Που είναι τα πανηγύρια που γέμιζε το χωριό με όργανα και δεν ήξερες που να πας; Στου Μπάρμπα Κίτα; Στου Τάκου; Στου Μητσοστέργιου; Στου Μακρυπίδη; Στου Κουτσουμπίνα; Και πολλά άλλα. Που περιμέναμε πως και πως το Μπάρμπα Μήτσο με τα ζαχαρωτά και τα σιροπιαστά μπακλαβά, σάμαλι, μαντζούνι, κοκοράκια, γλειφιτζούρια, καραμέλες, και πολλά παιχνίδια. Όλα αναμνήσεις από άλλες εποχές που τις θυμούνται οι παλιοί και θα ήθελαν σίγουρα να τις ζήσουν οι νεότεροι. Μακάρι να γυρίζαμε κάποια χρόνια πίσω κι ας μην είχαμε αυτή την πολυτέλεια θα ήταν πολύ πιο καλά και σας διαβεβαιώνω πως αν το είχε ζήσει αυτό η σημερινή νεολαία μας θα το χαίρονταν πολύ.\n11 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 ΤΕΥΧΟΣ 101 ΦΥΤΕΙΩΤΙΚΑ ΝΕΑ > 11 ΑΘΛΗΤΙΚΑΝΕΑ Αποτελέσματα για τον Ακαρνανικό Φυτειών 18 η Ακαρνανικός Φυτειών-Αλυζιακος Μύτικα η Προμηθέας Γαβρολίμνης-Ακαρνανικός Φυτειών η Ακαρνανικός Φυτειών-Ηρακλής Αστακού η Δάφνη Μεγ. Χώρας-Ακαρνανικός Φυτειών η Ακαρνανικός Φυτειών-Άρης Αιτωλικού η Α.Ε. Αρακυνθιακός-Ακαρνανικός Φυτειών η Ακαρνανικός Φυτειών-Κεραυνός Γαβαλούς η Ακαρνανικός Φυτειών-Ολυμπιακός Παναιτωλίου η Έθνικός Γουριάς-Ακαρνανικός Φυτειών η Ακαρνανικός Φυτειών-Ένωση Ευηνοχωρίου η Άρης Μεσάριστας-Ακαρνανικός Φυτειών η Ακαρνανικός Φυτειών-ΠΑΟ Δόξα Καινουρίου 3-0 Βαθμολογία Όμηρος Νεοχωρίου 69 Άρης Αιτωλικού 60 Γ.Ο. Μεσολογγίου 58 Ατρόμητος Αντιρρίου 53 Ολυμπιακός Παναιτωλίου 50 Εθνικός Γουριάς 49 Α.Ε. Αρακυνθειακός 46 ΠΑΟ Δόξα Καινουρίου 40 Αλυζιακός Μύτικα 39 Ένωση Ευηνοχωρίου 35 Προμηθέας Γαυρολίμνης 33 Ηρακλής Αστακού 31 Ακαρνανικός Φυτειών 29 Κεραυνός Γαβαλούς 28 Δάφνη Μεγ. Χώρας 16 Άρης Μεσάριστας 12 Πολιτιστικές δράσεις & άλλα Συνάντηση με τον Υφυπουργό Περιβάλλοντος, Θάνο Μωραΐτη, είχε αντιπροσωπεία του Συλλόγου Φίλων της Βελανιδιάς Ιδρύθηκε Ξηρομερίτικη Εταιρεία Λόγου και τέχνης Στην ίδρυση Ξηρομερίτικης Εταιρείας Λόγου και τέχνης, προχώρησαν Ξηρομερίτες που αγαπούν τη τοπική παράδοση και θέλουν να προσφέρουν για την διάσωση και την διάδοση αυτής της πλούσιας πολιτιστικής κληρονομιάς και να βοηθήσουν στην ανάδειξη κάθε τοπικής πολιτιστικής, πνευματικής έκφρασης, παλαιάς και σύγχρονης. Η πράξη ίδρυσης της μη Κερδοσκοπικής Ξηρομερίτικης Εταιρείας Λόγου και τέχνης (ΞΕ. ΛΟ.Τ.), πραγματοποιήθηκε το Σάββατο 30 Ιανουαρίου, στην ιδρυτική συνέλευση που διοργανώθηκε στην Αθήνα, Βιργίνιας Μπενάκη 19-21, στο Μεταξουργείο. Πολλοί Ξηρομερίτες από διάφορα χωριά της επαρχίας συγκεντρώθηκαν και ομόφωνα αποφάσισαν την δημιουργία της Ξηρομερίτικης Εταιρείας Λόγου και τέχνης με την επωνυμία (ΞΕ.ΛΟ.Τ.) και τα παρόντα μέλη ορίστηκαν ως ιδρυτικά μέλη. Ο Μπάμπης Τσελεπής από την ομάδα Ξηρομεριτών που ανέλαβε τη πρωτοβουλία για την ίδρυση της εταιρείας διάβασε το σχέδιο καταστατικού, το οποίο έφερε στη Γενική Συνέλευση των Ιδρυτικών Μελών και αφού συζητήθηκε, εγκρίθηκε ομόφωνα και στο τέλος υπογράφτηκε από όλα τα μέλη. Το προσωρινό διοικητικό συμβούλιο, συγκροτήθηκε σε σώμα και έχει ως εξής: Πρόεδρος: Τσελεπής Μπάμπης, Αντιπρόεδρος Α : Μπιτσώρης Άρης, Αντιπρόεδρος Β : Κοτίνος Πάνος, Γενικός Γραμματέας: Γαζέτας Χρήστος, Οργανωτικός Γραμματέας: Μπαρμπαρούσης Γιώργος, Ταμίας: Αγραφιώτης Πάνος, Έφορος Βιβλιοθήκης: Μηλιώνης Άγγελος, Έφορος Εκδόσεων: Κουβέλης Γιώργος και Υπεύθυνη δημοσίων σχέσεων: Πίττα Μαρία. Με κέφι γλέντησαν οι Παπαδαταίοι της Αθήνας Η συνάντηση, πραγματοποιήθηκε στο πλαίσιο των πρωτοβουλιών του Συλλόγου για την ανάδειξη και προστασία του μοναδικού Βελανιδοδάσους Ξηρομέρου. Τα μέλη του Δ.Σ. του Συλλόγου μας πρότειναν στον Υφυπουργό να ληφθούν άμεσα μέτρα για να σταματήσει η συστηματική κοπή των δέντρων, να ενισχυθούν τα Δασαρχεία με επιπλέον προσωπικό, να εποπτεύεται το δάσος από ένα δασαρχείο και όχι από τρία όπως είναι μέχρι σήμερα ή ακόμη κι από έναν φορέα διαχείρισης και κατέληξαν ότι απαιτείται να ενταχθεί το Βελανιδοδάσος Ξηρομέρου σε ένα καθεστώς προστασίας και να αποτελέσει Προστατευόμενη Περιοχή. Άραβες από το Κατάρ επενδύουν στο πλατυγιάλι Σε συμφωνία με το εμιράτο του Κατάρ προχώρησε η κυβέρνηση και αφορά την υλοποίηση επένδυσης, για την δημιουργία ενός σταθμού Υγροποιημένου Φυσικού Αερίου και μονάδας ηλεκτροπαραγωγής, σύγχρονης τεχνολογίας με φυσικό αέριο. Με το έργο αυτό συνδέονται περισσότερες από 1500 θέσεις εργασίας. Το ύψος της επένδυσης εκτιμάται σε περισσότερα από 3 δισ. ευρώ, και με τη υλοποίησή της, η χώρα μας αποκτά πρόσβαση σε μία ακόμη εναλλακτική πηγή τροφοδοσίας με αέριο, γεγονός που αυξάνει την ασφάλεια εφοδιασμού, ενώ το Κατάρ αποκτά πρόσβαση στην ευρωπαϊκή αγορά. Νέο Δ.Σ. στον πιστωτικό συνεταιρισμό Κέρκυρας με την συμμετοχή του συγχωριανού μας Σπύρου θ. Σπαή Στις 13 Ιανουαρίου, πραγματοποιήθηκε με μεγάλη επιτυχία η γενική συνέλευση της Ιονικής Πίστης ΣΥΝ.Π.Ε., στην αίθουσα «Σπύρος Δένδιας» του Εμπορικού Επιμελητηρίου Κέρκυρας, με σκοπό την διενέργεια εκλογών για την ανάδειξη νέου Διοικητικού Συμβουλίου, το οποίο έχει ως εξής: Σπαής Σπύρος-Πρόεδρος, Πηγής Περικλής- Αντιπρόεδρος, Διαβάτης Ανδρέας - Γραμματέας, Γραμμένος Σπύρος-Οικονομικός Επόπτης και Μόσχος Σπύρος-Μέλος. Να τονίσουμε ότι ο συγχωριανός μας Σπύρος Θ. Σπαής επαγγελματικά δραστηριοποιείται στο χώρο του εμπορίου και πιο συγκεκριμένα στο εμπόριο τουριστικών ειδών. Ο Σύλλογος μας του εύχεται ολόψυχα καλή και δημιουργική θητεία. Επιτυχία σημείωσε ο χορός του Συλλόγου Παπαδαταίων Αθήνας, ο οποίος πραγματοποιήθηκε το Σάββατο 13 Μαρτίου στο κέντρο «ΧΩΡΙΟ» στο Ν. Ψυχικό. Αρχικά, ο Πρόεδρος του Συλλόγου Δημήτρης Στεργίου καλωσόρισε όλους τους παρευρισκομένους και τους ευχήθηκε να περάσουν μια όμορφη βραδιά. Ακολούθως το λόγο πήραν και απηύθυναν χαιρετισμό ο Δήμαρχος Φυτειών Παναγιώτης Τζαχρήστας και ο συνδημότης μας Βουλευτής Ανδρέας Μακρυπίδης. Το γλέντι περιελάμβανε λαϊκά, δημοτικά και νησιώτικα τραγούδια αλλά και χορό που κράτησε για πολλές ώρες. Στη χοροεσπερίδα έδωσαν το παρόν, αρκετοί Παπαδαταίοι της Αθήνας φίλοι του Συλλόγου καθώς και εκπρόσωποι από άλλους Συλλόγους. Από τον Σύλλογο Φυτειωτών παραβρέθηκαν ο Πρόεδρος Χρήστος Σαλτογιάννης και το Μέλος του Δ.Σ. Βαγγέλης Αποστολάκης.\n12 12 > ΦΥΤΕΙΩΤΙΚΑ ΝΕΑ ΤΕΥΧΟΣ 101 ΙΑΝΟΥΑΡΙΟΣ-ΦΕΒΡΟΥΑΡΙΟΣ-ΜΑΡΤΙΟΣ 2010 Επιμέλεια: Παρασκευή Πατσιά Ανανεώσιμες Πηγές Ενέργειας (Α.Π.Ε.) Ορισμός και είδη ανανεώσιμων πηγών ενέργειας Οι ήπιες μορφές ενέργειας ή ανανεώσιμες πηγές ενέργειας (ΑΠΕ) ή νέες πηγές ενέργειας ή πράσινη ενέργεια, είναι μορφές εκμεταλλεύσιμης ενέργειας που προέρχονται από διάφορες φυσικές διαδικασίες, όπως ο άνεμος, η γεωθερμία, η κυκλοφορία του νερού και άλλες. Ο όρος «ήπιες» αναφέρεται σε δυο βασικά χαρακτηριστικά τους. Καταρχάς, για την εκμετάλλευσή τους δεν απαιτείται κάποια ενεργητική παρέμβαση, όπως εξόρυξη, άντληση ή καύση, όπως με τις μέχρι τώρα χρησιμοποιούμενες πηγές ενέργειας, αλλά απλώς η εκμετάλλευση της ήδη υπάρχουσας ροής ενέργειας στη φύση. Δεύτερον, πρόκειται για «καθαρές» μορφές ενέργειας, πολύ «φιλικές» στο περιβάλλον, που δεν αποδεσμεύουν υδρογονάνθρακες, διοξείδιο του άνθρακα ή τοξικά και ραδιενεργά απόβλητα, όπως οι υπόλοιπες πηγές ενέργειας που χρησιμοποιούνται σε μεγάλη κλίμακα. Οι κύριες μορφές ανανεώσιμων πηγών ενέργειας Αιολική ενέργεια: Γενικά, αιολική ενέργεια ονομάζεται η ενέργεια που παράγεται από την εκμετάλλευση του πνέοντος ανέμου. Η αρχαιότερη μορφή εκμετάλλευσης της αιολικής ενέργειας ήταν τα ιστία (πανιά) των πρώτων ιστιοφόρων πλοίων και πολύ αργότερα οι ανεμόμυλοι στη ξηρά. Ονομάζεται αιολική γιατί στην ελληνική μυθολογία ο Αίολος ήταν ο θεός του ανέμου. Στις μέρες μας έχει αρχίσει να χρησιμοποιείται πλατιά για ηλεκτροπαραγωγή. Ηλιακή ενέργεια: Χαρακτηρίζεται το σύνολο των διαφόρων μορφών ενέργειας που προέρχονται από τον Ήλιο. Η δράση της ηλιακής ακτινοβολίας αξιοποιείται με ενεργητικά (π.χ., ηλιακός θερμοσίφωνας), παθητικά (τα δομικά στοιχεία ενός κτιρίου που βοηθούν την καλύτερη, άμεση ή έμμεση, εκμετάλλευση της ηλιακής ενέργειας για τη θέρμανση ή το δροσισμό του κτιρίου) και φωτοβολταϊκά (μετατρέπουν άμεσα την ηλεκτρομαγνητική ακτινοβολία σε ηλεκτρικό ρεύμα) ηλιακά συστήματα. Υδροηλεκτρική ενέργεια: Μπορεί να προέρχεται από σταθμούς παραγωγής υδροηλεκτρικής ενέργειας, από τις παλίρροιες, ή από θαλάσσια κύματα. Γεωθερμική ενέργεια: Έχει να κάνει με τη χρήση της θερμότητας της Γης για την παραγωγή ενέργειας. Οι αντλίες γεωθερμικής ενέργειας μπορούν να χρησιμοποιηθούν σχεδόν παντού. Ενέργεια από βιομάζα: Είναι η ενέργεια που προέρχεται από οργανική ύλη. Η ενέργεια που είναι για παράδειγμα αποθηκευμένη στα φυτά μπορεί να χρησιμοποιηθεί για την παραγωγή ενέργειας με πολλές διαφορετικές μεθόδους, όπως η αποσύνθεση, η καύση ή η αεριοποίηση. Γενικά στοιχεία Το ενδιαφέρον για τις ήπιες μορφές ενέργειας ανακινήθηκε τη δεκαετία του 1970, ως αποτέλεσμα κυρίως των απανωτών πετρελαϊκών κρίσεων της εποχής, αλλά και της αλλοίωσης του περιβάλλοντος και της ποιότητας ζωής από τη χρήση κλασικών πηγών ενέργειας. Ιδιαίτερα ακριβές στην αρχή, ξεκίνησαν σαν πειραματικές εφαρμογές. Σήμερα, διανύοντας επίσης μία περίοδο κρίσης-γενικότερης ίσως μορφής-οι ΑΠΕ έρχονται ξανά στο προσκήνιο και αποτελούν βασικό στοιχείο των επίσημων σχεδιασμών των ανεπτυγμένων χωρών και παράλληλα μία ευκαιρία απόσχισης των αναπτυσσόμενων χωρών καθώς οι περισσότερες εξ αυτών εξαρτώνται από εισαγόμενα ορυκτά καύσιμα. ΑΠΕ και Ελλάδα Το υπουργείο Περιβάλλοντος, Ενέργειας και Κλιματικής Αλλαγής κατέθεσε στη Βουλή την Τετάρτη 7 Απριλίου, το ενημερωτικό σημείωμα για το νομοσχέδιο «Επιτάχυνση της ανάπτυξης των ΑΠΕ για την αντιμετώπιση της κλιματικής αλλαγής». Με τις βασικές ρυθμίσεις του νομοσχεδίου: 1. Καθορίζεται εθνικός δεσμευτικός στόχος 20% για τη συμμετοχή των ΑΠΕ στην κάλυψη της τελικής κατανάλωσης ενέργειας το 2020 (αντί του 18% που προβλέπει η Οδηγία 28/2009 για τη χώρα μας). Καθορίζεται αντίστοιχος εθνικός στόχος 40%, κατ ελάχιστον, για τη συμμετοχή των ΑΠΕ στην κάλυψη της κατανάλωσης ηλεκτρικής ενέργειας το Απλοποιείται η διαδικασία έκδοσης της άδειας παραγωγής έργου ΑΠΕ, η οποία αποσυνδέεται από τη διαδικασία περιβαλλοντικής αδειοδότησης, η οποία ακολουθεί σε επόμενο στάδιο. Η άδεια παραγωγής, θα εκδίδεται από τη Ρυθμιστική Αρχή Ενέργειας (ΡΑΕ) σε δύο μήνες ενώ εξαιρούνται από την υποχρέωση λήψης άδειας παραγωγής εγκαταστάσεις περιορισμένης ισχύος. 3. Συγχωνεύονται, σε μία ενιαία διαδικασία, οι διαδικασίες Προκαταρκτικής Περιβαλλοντικής Εκτίμησης και Αξιολόγησης (ΠΠΕΑ) και Έγκρισης Περιβαλλοντικών Όρων (ΕΠΟ). 4. Το 1/3 του ειδικού τέλους 3% επί της παραγωγής ΑΠΕ θα αποδίδεται στους οικιακούς καταναλωτές του δημοτικού ή κοινοτικού διαμερίσματος του ΟΤΑ, στο οποίο εγκαθίσταται το έργο, μέσω των λογαριασμών ηλεκτρικού ρεύματος (δηλ. πίστωση στον προμηθευτή π.χ. ΔΕΗ του ποσοστού των εσόδων από το ειδικό τέλος και στη συνέχεια, πίστωση από τον προμηθευτή των εσόδων αυτών στους λογαριασμούς των οικιακών καταναλωτών της περιοχής). Τα υπόλοιπα 2/3 θα δίνονται στον αντίστοιχο ΟΤΑ για έργα τοπικής ανάπτυξης, περιβαλλοντικών δράσεων και κοινωνικής υποστήριξης και στο Πράσινο Ταμείο. 5. Οι ΑΠΕ, ως περιβαλλοντικά φιλικές μορφές ενέργειας, επιτρέπεται να χωροθετούνται κατ αρχήν παντού, εκτός από τις περιοχές απολύτου προστασίας της φύσης ή άλλες περιοχές υψηλής οικολογικής αξίας όπως οι υγρότοποι διεθνούς προστασίας (Ραμσάρ) και οι οικότοποι προτεραιότητας. Επιτρέπεται επίσης η εγκατάσταση ΑΠΕ σε γαίες υψηλής παραγωγικότητας με όριο το 1% της καλλιεργήσιμης γης ανά νομό 6. Ορθολογικοποιείται η τιμολόγηση της παραγόμενης ενέργειας με στόχο να ενισχυθούν μικρές εγκαταστάσεις και τεχνολογίες που έχουν πολλαπλασιαστικά οφέλη όπως είναι οι μικρές μονάδες φωτοβολταϊκών από ιδιώτες ή αγρότες, η βιομάζα και το βιοαέριο. Τ α Π α Ι Δ Ι α Επιμέλεια: Μαρριέτα Σπαή ΑΝΕΚΔΟΤΑ Ο σύζυγος στην γυναίκα του: Μωρό μου δεν αντέχω να σε βλέπω όλη μέρα στη κουζίνα. Κλείσε την πόρτα! Γιατί οι έλληνες δεν μπορούν να συμμετάσχουν στη Formula 1: 1. Ο Έλληνας δεν μπορεί να οδηγεί σε δρόμο χωρίς λακκούβες, σαμαράκια, σκαψίματα της ΔΕΗ. Άρα θα κοιμηθεί στο τιμόνι. 2. Η Formula1 δεν διαθέτει κόρνα. Πως θα σπάσει τα νεύρα του προπορευόμενου. 3. Στην formula 1δεν μπορεί να βγάλει το χέρι να μουντζώσει. 4. Στην formula 1 η ζώνη είναι υποχρεωτική. Μεθυσμένος σε σουβλατζίδικο: Ένα γύρο απ όλα! Πίτα; Άσε φίλε λιώμα! Δύο άσπονδοι εχθροί, τρακάρουν άσχημα με τα αυτοκίνητα τους, τα οποία έγιναν ένα μάτσο παλιοσίδερα, αλλά κανείς τους δεν έπαθε τίποτα. Βγαίνουν έξω από το αυτοκίνητά τους και βλέπουν ο ένας τον άλλο, οπότε γυρίζει ο πρώτος και λέει: - «Παρόλο που τα αυτοκίνητα μας Π α Ι Ζ Ε έγιναν παλιοσίδερα, εμείς δεν πάθαμε τίποτα. Και αυτό, πρέπει να είναι ένα σημάδι από το Θεό, ότι μπορούμε να ζήσουμε μαζί ειρηνικά». - «Συμφωνώ απόλυτα μαζί σου», απαντά ο δεύτερος. - «Αυτό, πρέπει να το γιορτάσουμε», λέει ο πρώτος και φέρνει από το αυτοκίνητο του, δύο κουτάκια μπύρας, που τυχαία δεν είχαν πάθει τίποτα. Δίνει το ένα στον πρώην εχθρό του και λέει: - «Ασπρο πάτο». - «Ασπρο πάτο», απαντά και ο άλλος και την κατεβάζει μονορούφι. Μόλις τελειώνει, βλέπει τον άλλο να μην έχει πιει ούτε γουλιά, οπότε τον ρωτά: - «Εσύ, δε θα πιεις»; - «Όχι, λέω να περιμένω να έρθει η αστυνομία πρώτα». Μια κυρία μπαίνει σε ένα κατάστημα όπλων: - «Θα ήθελα να αγοράσω ένα πιστόλι, παρακαλώ»! - «Το θέλετε για υπεράσπιση»; - «Ω, όχι! Την υπεράσπιση θα την αναλάβει ο δικηγόρος μου»! Δύο φίλοι παίζουν γκολφ. Ο ένας από τους δύο αστοχεί και αρχίζει Ι... να βρίζει.. - «(...) να πάρει, αστόχησα»! - «Μη βρίζεις γιατί ο Θεός σε βλέπει, σε ακούει και θα σε τιμωρήσει». Μετά από λίγο ξανααστοχεί και βρίζει πάλι.. - «(...) να πάρει, αστόχησα»! - «Μη φέρεσαι έτσι γιατί ο Θεός θα σου στείλει κακό σημάδι». Ο νευρικός τύπος αστοχεί και πάλι και συνεχίζει.. - «(...) να πάρει αστόχησα»! Ξαφνικά πέφτει ένας κεραυνός αλλά χτυπάει τον άλλο παίχτη και ακούγεται μια φωνή από τα σύννεφα: - «Να πάρει, αστόχησα». ΑΙΝΙΓΜΑΤΑ -Αγαπητό τετράποδο τις γάτες κυνηγάει, με λύκους έχει πόλεμο και τα μαντριά φυλάει. (ο σκύλος). -Αδειανό δε στέκεται γεμάτο δε λυγίζει. (το τσουβάλι). -Άμα βλέπω, δεν το βλέπω, και το βλέπω όταν δεν βλέπω. (το όνειρο). -Αν είμαι νέος, μένω νέος. Αν είμαι γέρος, μένω γέρος. Τι είναι; (Η φωτογραφία). -Αν και θρόνος μου ταιριάζει, θέση μου είναι το περβάζι. (ο βασιλικός). ΣΥΝΤΑΓΗ ΓΕΜΙΣΤΑ ΡΟΛΑΚΙΑ ΜΕ ΚΙΜΑ Υλικά: 1 κιλό κιμά (ανάμικτο μοσχαρίσιο και χοιρινό), 1 μεγάλο κρεμμύδι, 3 μέτριες σκελίδες σκόρδο λειωμένο, 1 ματσάκι μαϊντανό, 2 αυγά, 2 φρυγανιές ή αντίστοιχο ψωμί - εγώ βάζω 4 σουηδικά παξιμαδάκια ολικής άλεσης, 1 1/2 (κοφτό) κουταλάκι αλάτι, πιπέρι, 80 ml άσπρο κρασί κι ακόμα: 2 αυγά για το πανάρισμα, μερικά σουηδικά παξιμάδια ολικής άλεσης, τυρί ρεγκάτο ή γραβιέρα ζαμπόν (κομμάτι ή φέτες) ή λουκανικάκια Φρανκφούρτης Εκτέλεση: Τρίβουμε τα παξιμαδάκια στο cutter. Χτυπάμε το κρεμμύδι με το μαϊντανό και τα αυγά (στο cutter πάλι) και ανακατεύουμε καλά όλα τα υλικά μαζί. Κόβουμε το τυρί σε μπαστουνάκια. Βράζουμε τα λουκανικάκια και τα κόβουμε κατά μήκος ή κόβουμε το ζαμπόν σε λωρίδες. Χτυπάμε σε μπολ τα αυγά με νερό για το πανάρισμα. Χτυπάμε (πάντα στο cutter) τα παξιμαδάκια, να σπάσουν σε κόκκους, αλλά να μη γίνουν σκόνη, και βάζουμε το τρίμμα σε πλατειά πιατέλα. Παίρνουμε ένα κομμάτι από το μίγμα του κιμά, το ζυμώνουμε λίγο, το πλαταίνουμε, βάζουμε επάνω του από ένα κομμάτι τυρί και λουκανικάκι (η καλύτερη εκδοχή είναι να τυλίξουμε το τυρί σε λωρίδα από φέτα ζαμπόν) και το κλείνουμε, προσέχοντας να καλυφτεί καλά από τον κιμά η γέμιση. Συνεχίζουμε με τα επόμενα ρολάκια μέχρι να τελειώσουν τα υλικά. Παίρνουμε ένα ρολάκι, το βουτάμε στο αυγό, το χαϊδεύουμε γύρω-γύρω να λειανθεί όμορφα, να φύγει το περιττό αυγό και να μείνει απλώς υγρό το ρολάκι και το απιθώνουμε στην πιατέλα με το τρίμμα. Συνεχίζουμε με το επόμενο ρολάκι -μέχρι να υπάρχουν αρκετά στην πιατέλα. Τότε και μόνο τότε ρολάρουμε ένα-ένα τα ρολάκια πάνω στη φρυγανιά, τινάζουμε όση φρυγανιά δεν έχει κολλήσει και βάζουμε τα ρολάκια στην άκρη. Τηγανίζουμε σε πολύ λάδι (να κολυμπούν, για να μη χαλάσει η φόρμα τους ) σε μέτρια φωτιά μέχρι να ροδίσουν. ΚΑΛΗ ΕΠΙΤΥΧΙΑ!


KNOWLEDGE IS POWER: DECADES - Η ΓΝΩΣΗ ΕΙΝΑΙ ΔΥΝΑΜΗ: ΔΕΚΑΕΤΙΕΣ [ΕΛΛΗΝΙΚΟ] PlayLink (PS4) | HD-shop.gr\nΠαίξε για τη δόξα στο Knowledge is Power Decades, ένα εντυπωσιακό παιχνίδι γνώσεων αποκλειστικά για το PS4, από τη σειρά PlayLink. Σε αυτό το παιχνίδι δεν θα χρειαστείς το ασύρματο χειριστήριο DUALSHOCK 4. Πάρε μια κινητή συσκευή, επιλέξε έναν από τους οκτώ διαθέσιμους χαρακτήρες και τραβήξε μια selfie. Στη συνέχεια, θα πρέπει να μπείς στην Πυραμίδα της Γνώσης, όπου, μαζί με έως και έξι φίλους σου, θα πρέπει να απαντήσεις σε μια μεγάλη ποικιλία ερωτήσεων με θέμα την ποπ κουλτούρα και την ψυχαγωγία των δεκαετιών ‘80, ‘90, ‘00 και 2010 και να αγωνιστείς για να φτάσεις πρώτος στην κορυφή.\nΕπιλέξε τον χαρακτήρα σου ανάμεσα στους Gamer Girl της δεκαετίας του '80 μέχρι τον Hip Hop Guy και άλλες πολλές ρετρό προσωπικότητες που θα συναντήσεις στην προσπάθειά σου να ανεβείς στην Πυραμίδα της Γνώσης και νικήσεις τους φίλους σου απαντώντας σε ερωτήσεις ταχύτερα από αυτούς. Χρειάζεσε λίγη βοήθεια;\nΠάρε το προβάδισμα απέναντι στους φίλους σου με ολοκαίνουρια Power Plays που σου επιτρέπουν να κλειδώσεις τις οθόνες των αντιπάλων σου, να μπλοκάρεις τις απαντήσεις τους και πολλά άλλα. Και με τις τέσσερις νέες προκλήσειςοθόνης αφής, έχεις την ευκαιρία να προκαλέσεις ακόμα μεγαλύτερα μπερδέματα στη λειτουργία χρονομετρημένης επίθεσης σκορ.\nΈνας πολύ καλός τρόπος για να παίξετε - Ως παιχνίδι PlayLink, το Knowledge is Power Decades συνδυάζει την ελκυστικότητα του κοινωνικού παιχνιδιού σε κονσόλα και την τεχνολογία διασκέδασης του smartphone ή του tablet σου. Δοκιμάσε πλούσιες, καινοτόμες αλληλεπιδράσεις παίζοντας με φίλους! Απλώς κατεβάσε την εφαρμογή και συνδέσε το τηλέφωνο / tablet σου στο ίδιο δίκτυο Wi-Fi με το PS4 για να συμμετάσχεις.\nΓίνε διαγωνιζόμενος: Επιλέξε να παίξεις ως ένας από τους οκτώ πρωτότυπους χαρακτήρες, ανάμεσα στους Gamer Girl της δεκαετίας του '80 μέχρι τον Hip Hop Guy και άλλες πολλές ρετρό προσωπικότητες, και στη συνέχεια να βγάλεις μια selfie που ταιριάζει με το concept. Μόλις βρεθείς στην πυραμίδα, μετακινήσου από δωμάτιο σε δωμάτιο, επιλέγοντας κατηγορίες ερωτήσεων, ανακαλύπτοντας προκλήσεις, τρέχοντας σε απαντήσεις και παίζοντας ο ένας με τον άλλο, όλοι καθοδηγούμενοι από τον οικοδεσπότη σας, τον Max!\nΠαιχνίδια εξουσίας: Οι ερωτήσεις βαθμολογούνται με βάση την ταχύτερη απάντηση, οπότε δοκιμάσε ένα από τα έξι παιχνίδια εξουσίας για να αποτρέψεις την πρόοδο των ανταγωνιστών σου!\nΗ πυραμίδα της γνώσης: Μέσα στην πυραμίδα υπάρχει ένας κόσμος ιστοριών των δεκαετιών ‘80, ‘90, ‘00 και 2010 που θα εξερευνήσεις, με χιλιάδες έξυπνα συνδεδεμένες ερωτήσεις. Ψηφίσε ή ασκείσε βέτο στην επόμενη κατηγορία, επιλέγοντας από τις επιλογές που έχουν σχεδιαστεί για να ρέουν σαν φυσική συνομιλία. Όταν οι παίκτες φτάνουν στην κορυφή της πυραμίδας και συναγωνίζονται στο μεγάλο φινάλε, μια ασταμάτητη μάχη για την κορυφή ξεκινά, με γρήγορες ερωτήσεις, πολλαπλά παιχνίδια δύναμης και την ευκαιρία να στεφθεί ο νικητής!\nΑΛΛΑ ΧΑΡΑΚΤΗΡΙΣΤΙΚΑ: ΚΙΝΗΤΟ ή TABLET Απαιτείται, PlayLink\nΕΚΔΟΤΗΣ ΠΑΙΧΝΙΔΙΟΥ: SONY INTERACTIVE ENTERTAINMENT\nΣενάριο / Screenplay: 14/11/2018


ΙΕΚ – ΣΚΗΝΟΘΕΣΙΑ – ΙΕΚ ΔΕΛΤΑ – iekdelta.gr\nΙΕΚ – ΣΚΗΝΟΘΕΣΙΑ\nHome/ΙΕΚ/IEK – Performing Arts/ΙΕΚ – ΣΚΗΝΟΘΕΣΙΑ\nΙΕΚ – ΣΚΗΝΟΘΕΣΙΑ2018-08-14T07:19:42+00:00\nΟ Σκηνοθέτης είναι ο επαγγελματίας που οπτικοποιεί το σενάριο και προσυπογράφει το τελικό αποτέλεσμα.\nΟι λόγοι για να σπουδάσεις Σκηνοθεσία στο ΙΕΚ ΔΕΛΤΑ\nΤο επάγγελμα του σκηνοθέτη είναι αδιαμφησβήτητα η πιο νευραλγική θέση σε κάθε οπτικοακουστική παραγωγή γι αυτό και απαιτεί τεχνικές γνώσεις και ισχυρό, αποφασιστικό χαρακτήρα.\nΟι σπουδαστές εκπαιδεύονται σε σύγχρονες τεχνικές και μεθόδους σκηνοθεσίας μέσα από παραδείγματα κλασικών και σύγχρονων έργων, ενώ αναλαμβάνουν να σκηνοθετήσουν τις δικές τους ταινίες μικρού μήκους. Το πρόγραμμα σπουδών είναι ανανεωμένο και περιλαμβάνει γνωριμία με όλα τα σύγχρονα ψηφιακά μέσα.\nΩς επικεφαλής ολόκληρου του συνεργείου η εκπαίδευση των σπουδαστών σκηνοθεσίας είναι διευρυμένη και επιπλέον περιλαμβάνει:\nΟι επαγγελματίες – απόφοιτοι του κλάδου, απολαμβάνουν ένα λαμπερό, «αρχηγικό» και προσοδοφόρο επάγγελμα. Έχουν τη δυνατότητα να αναδείξουν το ταλέντο τους και να εξελιχθούν σε πρωταγωνιστές της Show-Biz.\nΤο πρόγραμμα σπουδών του ΙΕΚ ΔΕΛΤΑ καλύπτει το θεωρητικό υπόβαθρο και την πρακτική του επαγγέλματος. Τα μαθήματα διδάσκονται από καταξιωμένους επαγγελματίες, οι οποίοι αναλαμβάνουν να μυήσουν τους σπουδαστές σε ευρύτατο φάσμα γνώσεων αλλά και στην αγάπη τους για το επάγγελμα.\nΣτα πλαίσια του εκπαιδευτικού προγράμματος πραγματοποιούνται προγραμματισμένες επισκέψεις σε τηλεοπτικά studios και θέατρα συνοδεία των καθηγητών για γνωριμία με γνωστούς ηθοποιούς και εξοικείωση με πραγματικές συνθήκες εργασίας του επαγγέλματος.


ΣΥΡΙΖΑ Μεσσηνίας: Το «ανέμελο άνοιγμα» των σχολείων να μην οδηγήσει ξανά σε επώδυνο κλείσιμο! - Messinia Live\nΤΙ ΑΝΑΦΕΡΕΙ Η ΕΠΙΤΡΟΠΗ ΠΑΙΔΕΙΑΣ ΤΟΥ ΣΥΡΙΖΑ–ΠΣ ΜΕΣΣΗΝΙΑΣ\n“Η κ. Κεραμέως, από τη στιγμή που ανέλαβε τα καθήκοντά της ως υπουργός Παιδείας, υφαίνει σαν την αράχνη, τον ιστό της γύρω από το σώμα της πολύπαθης Εκπαίδευσης. Οι στόχοι είναι απροκάλυπτοι και σαφείς:\nμείωση του αριθμού των μαθητών και των εκπαιδευτικών στα δημόσια σχολεία, συρρίκνωση των δαπανών για την παιδεία και εξυπηρέτηση ιδιωτικών συμφερόντων.\nΟι πολλοί μαθητές στα 15 τους χρόνια, στην καλύτερη περίπτωση, θα τελειώνουν το γυμνάσιο και μετά θα πνίγουν τα όνειρά τους στις λεγόμενες “επαγγελματικές σχολές κατάρτισης και μαθητείας”.\nΤι να το κάνουν το Λύκειο; Για να μπορούν μήπως μετά να παρακολουθήσουν προγράμματα δια βίου μάθησης ή για να έχουν τη δυνατότητα προσαρμογής, αν το επάγγελμά τους ξεπεραστεί; Όχι! Ας μείνουν αγράμματοι και άνεργοι, έτσι θα είναι και πιο εύκολος στόχος για τα σχέδια της νεοφιλελεύθερης κυβέρνησης.\nΑλλά και αυτοί που θα πάνε στο Λύκειο θα βρουν μπροστά τους “κόφτες”. Τράπεζα θεμάτων, για να “αραιώσουν” ακόμη πιο πολύ. Και αν παρ’ όλα αυτά προχωρήσουν, καιροφυλακτεί η ελάχιστη βάση εισαγωγής στα Πανεπιστήμια, σαν να τους λέει:\n“…και γιατί δεν πάτε στα ιδιωτικά ΙΕΚ για να μπείτε στα πανεπιστήμια με κατατακτήριες εξετάσεις;”\n“…Γιατί δεν πάτε ακόμη καλύτερα στα κολέγια, αφού ως πτυχιούχοι θα έχετε τα ίδια δικαιώματα άσκησης επαγγέλματος με αυτά των πτυχιούχων πανεπιστημίων;”\nΕίναι αλήθεια ότι η υφάντρα κ. Κεραμέως θα εργαζόταν πολύ σκληρά για να κατασκευάσει αυτή την “ταφόπλακα” της δημόσιας εκπαίδευσης, αλλά της προέκυψε μια πολύτιμη βοηθός, η Πανδημία!! Συγκεντρώσεις, πορείες και διαμαρτυρίες απαγορεύονται δια ροπάλου. Όσοι έχουν αντίρρηση έρχονται αντιμέτωποι με τα χουντικής έμπνευσης ΦΕΚ και αποφάσεις του αρχηγού της ΕΛΑΣ.\nΗ πανδημία όμως κλείνει τα σχολεία και η κ. Κεραμέως εδώ και 10 μήνες όχι μόνο δεν παίρνει κανένα μέτρο για να ανοίξουν με ασφάλεια, αλλά τ’ ανοίγει “στα τυφλά” στις 11 Γενάρη με ημίμετρα, όπως η διαφορετική ώρα έναρξης και λήξης των μαθημάτων και πολλά “θα”, όπως “θα” ανοίξει ειδική πλατφόρμα για προληπτικά τεστ στους εκπαιδευτικούς κάτω από την πίεση της επιτροπής λοιμωξιολόγων.\nΌτι τα σχολεία θα ανοίξουν με αποστάσεις για τους μαθητές στις τάξεις;\nΜε συνεχή δωρεάν τεστ σε μαθητές και εκπαιδευτικούς;\nΜε κατά προτεραιότητα εμβολιασμό των εκπαιδευτικών άνω των 50 ετών καθώς και αυτών που ανήκουν στις ευπαθείς ομάδες;\nΜε κατά προτεραιότητα εμβολιασμό γονέων καθώς και παππούδων που διαμένουν στην ίδια στέγη με τους μαθητές; Αμ δε! Αυτά είναι πεταμένα λεφτά! Ο κορονοϊός σύμφωνα με την κ. Κεραμέως δεν κολλάει όταν πρέπει να δώσει λεφτά η κυβέρνηση (σχολεία και δημόσιες συγκοινωνίες) και όταν πρέπει να κερδίσουν οι μεγάλες εταιρίες (αεροπλάνα, πλοία, εργοστασιακοί χώροι).\nΤα σχολεία πρέπει να ανοίξουν. Υπό τις καλύτερες προϋποθέσεις όμως, ώστε να μην οδηγηθούμε ξανά σε ένα νέο, επώδυνο κλείσιμο. Δυστυχώς, με ευθύνη της κυβέρνησης, δεν έχουν εφαρμοστεί τα μέτρα που ειδικοί, εκπαιδευτικοί και κόμματα υποδεικνύουν εδώ και μήνες.\nΣτο χέρι μας είναι να προστατεύσουμε το δημόσιο σχολείο, τους πιο αδύναμους, να καταπολεμήσουμε τις ανισότητες και να χτίσουμε μια ισχυρή κοινωνία που θα υπηρετεί τον άνθρωπο και τις ανάγκες της κοινωνικής πλειοψηφίας”.\nRelated Items:ΑΝΟΙΓΜΑ ΣΧΟΛΕΙΩΝ, ΣΥΡΙΖΑ ΜΕΣΣΗΝΙΑΣ, Το «ανέμελο άνοιγμα» των σχολείων να μην οδηγήσει ξανά σε επώδυνο κλείσιμο\nΕντυπωσιακή Σάκκαρη, στα προημιτελικά του Abu Dhabi Open


Δημοτικό Σχολείο Λευκών-Κώστου: κρόκος ζαφορά\nκρόκος ζαφορά azafran saffran zaferano crocus cartwrightianus crocus turnefortii\nκρόκος του Καρτράιτ ,Άγιοι Ακίνδυνοι,Πάρος\nΣτα μέσα του φθινόπωρου ένα μικρό άγριο κρινάκι ,\nο κρόκος, κάνει την εμφάνισή του. Ο κρόκος ανήκει στην οικογένεια των ιριδωδών. Πολυετές και βολβόριζο φυτό. Ανθίζει από τον Οκτώβριο μέχρι τον Δεκέμβριο. Προτιμάει παραθαλάσσιες περιοχές και ανηφορίζει το πολύ μέχρι τα 650 μέτρα. Έχει άνθη μοβ ή λευκά με σκούρες ραβδώσεις, τα οποία αποτελούνται από έξι στήμονες, τον ύπερο και τα πέταλα. Ο ύπερος του είναι μεγάλος και χωρίζεται σε επιμήκη στίγματα, που δίνουν το σαφράν, όπως ονομάζεται παγκοσμίως, παραφθορά της αραβικής λέξης Zafaran που σημαίνει κίτρινο. Στην καρδιά του κρύβει τρεις στήμονες σε βαθύ πορτοκαλί χρώμα – το πολύτιμο μπαχαρικό κρόκος, ή σαφράν ή ζαφορά.Στη χώρα μας έχουν καταγράφει περίπου 20 είδη. Ενδημικός της Νότιας Ελλάδας με ευρεία εξάπλωση στις Κυκλάδες και στην Κρήτη, είναι δημοφιλής από την αρχαιότητα. Ανθίζει το φθινόπωρο στις νοτιότερες περιοχές και έπειτα το χειμώνα την άνοιξη και το καλοκαίρι στα πιο βόρεια και ορεινά. Οι κρόκοι που δίνουν το πολύτιμο μπαχαρικό είναι οι φθινοπωρινοί.\nκρόκος ,Άγιοι Ακίνδυνοι,Πάρος\nΕτυμολογικά, η ονομασία «κρόκος» προέρχεται από την αρχαία ελληνική λέξη«κροκή», το νήμα που υφαίνεται στον υφαντικό ιστό. Στη Μ. Ασία,στο Αιγαίο και στις Κυκλάδες, στα νεότερα χρόνια, ονομάστηκε ζαφορά. Ανάλογα με την χρήση του είναι άρτυμα, χρωστική ύλη που δίνει ένα λαμπερό κίτρινο χρώμα ή φάρμακο.\nΗ χρήση του κρόκου και ειδικά των στιγμάτων του άνθους, ως άρωμα, φαρμακευτικό και κίτρινο βαφικό υλικό μαρτυρείται στην τέχνη της εποχής, καθώς και σε γραπτά κείμενα Γραμμικής Β. Πράγματι υπήρξε βασικό ζωγραφικό στοιχείο σε τοιχογραφίες και αγγεία.Ως διακοσμητικό μοτίβο υπάρχει σε πολλέςς τοιχογραφίες από τον «μινωικό» και «κυκλαδικό» πολιτισμό. Διάσημη είναι η τοιχογραφία με της κροκοσυλλέκτριες (16ος αιώνας π.Χ.) από το Ακρωτήρι της Θήρας.Στη τοιχογραφία της Σαντορίνης 4 γυναίκες με πολύχρωμες ενδυμασίες μαζεύουν κρόκους. Το φόντο είναι ένα λιβάδι με κρόκους, το τοπίο βραχώδες και οι κρόκοι παντού, ακόμα και στον αέρα, με έντονα σχεδιασμένους τους στήμονές τους. Οι ειδικοί θεωρούν ότι στην τοιχογραφία απεικονίζεται το φυτό Crocus Sativus ή το φυτό Crocus Cartwrightianus, με πιο πιθανό το Crocus Sativus το οποίο ευδοκιμεί στα νησιά των Κυκλάδων και στην ηπειρωτική Ελλάδα και ανθίζει το φθινόπωρο.\nΣτα νησιά των Κυκλάδων, στη Σίκινο, στη Σαντορίνη, στη Φολέγανδρο, στην Αστυπάλαια, στην Ανάφη,αργά το φθινόπωρο, οι γυναίκες μαζεύουν τη ζαφορά από τους λόφους, τη στεγνώνουν στη σκιά και την κλείνουν στα βαζάκια τους.\nΚάπου-κάπου ανοίγουν και βγάζουν μια πρέζα για να αρωματίσουντο φαγητό, για να χρωματίσουν και να νοστιμίσουν τα πασχαλινά γλυκίσματα, για το Άγιο Μύρο .\nΤο Πάσχα είναι η γιορτή της ζαφοράς με το κατακίτρινο, το λαμπερό της χρώματα που φωτίζει τη μεγαλύτερη γιορτή - τη Λαμπρή. Ζαφοριστό ψωμί, κουλούρες, λαμπρόπιτες, παξιμαδάκια και τα καλά τα μεγάλα κουλούρια ή παξιμάδια. Αν και σήμερα σε κάποια νησιά δεν συνεχίζεται αυτή η παράδοση, η πολυτιμότητα του κρόκου, η ξεχωριστή γευστική του ταυτότητα και το φωτεινό του χρώμα του είναι πανάρχαια γνώση στην Ελλάδα. Ύλη εκλεκτή, όχι μόνο για τις “κροκατομαγειρείες”, πρόκειται για φυτό που η συλλογή του συνοδεύονταν από τελετουργίες, φορτισμένο με συμβολισμούς και μύθους για τις πολύτιμες ιδιότητές του.\nΟ άγριος πρόγονος του καλλιεργήσιμου είναι ο κρόκος του Καρτράιτ (cartwrightianus). Ο άγγλος πρόξενος στην Κωνσταντινούπολη Καρτράιτ έστειλε ένα τέτοιο κρόκο από την Τήνο στον βοτανολόγο Χέρμπερτ, ο οποίος δημοσίευσε την επιστημονική του περιγραφή και για να τιμήσει τον… πρόξενο έδωσε στο φυτό τ’ όνομά του. Ο καρτραϊκός κρόκος είναι ίδιος με τον ήμερο αλλά πιο μικρός.\nκρόκος του Τουρνεφόρ (turnefortii),Θαψανά, Πάρος\nΟ κρόκος του Τουρνεφόρ (turnefortii) είναι αυτός που κατ’ εξοχήν ονομάζεται ζαφορά στις Κυκλάδες. Ονομάστηκε έτσι προς τιμήν του γάλλου βοτανολόγου Πιτόν ντεΤουρνεφόρ που περιέγραψε πολλά φυτά του Αιγαίου γύρω στο 1700. Ο τουρνεφόρτιος κρόκος ανθίζει από Σεπτέμβριο μέχρι Νοέμβριο σε Δωδεκάνησα, Κρήτη, Κυκλάδες και Ύδρα σε πετρώδεις τοποθεσίες, ρωγμές βράχων και φρυγανότοπους,\nαπό το επίπεδο της θάλασσας μέχρι τα 650 μέτρα.\nΠυκνώς φυόμενος ο κρόκος απαντά εις τας νήσους, Σύρον, Τήνον, Μύκονον, Δήλον και Ρηγείαν, ένθα συλλέγονται υπό των νησιωτών τα στίγματα των ανθέων του προς εμπορίαν» (Γεννάδιος, Λεξικόν Φυτολογικόν 1914).\nΟ κρόκος,ακριβό μπαχαρικό, με πικρή γεύση, χρησιμοποιείται σε πολύ μικρή ποσότητα – μόλις 2-3 κλωστές ή λίγη σκόνη. Σήμερα, η βιομηχανία δεν μπορεί να αντισταθεί στην μοναδικότητα του και τον χρησιμοποιεί για το χρωμάτισμα τροφίμων και γλυκών. Η φαρμακευτική χρησιμοποιεί τις θεραπευτικές ιδιότητες του κρόκου καθώς είναι φυτό τονωτικό, αντιθρομβωτικό, αντιοξειδωτικό και αντικαρκινικό.\nΗ συλλογή του κρόκου είναι δύσκολη και επίπονη. Τα στίγματα αποξηραίνονται στη σκιά για να μη χαθούν τα αιθέρια έλαιά τους και η βαφή και αποθηκεύονται σε σκουρόχρωμα γυάλινα δοχεία. Ένας από τους λόγους που ο κρόκος είναι τόσο ακριβός είναι ότι για να προκύψει 1 κιλό στιγμάτων απαιτούνται 150-170.000 άνθη. Όμως, η βαφή που δίνουν είναι τόσο δυνατή που μόλις 1 γραμμάριο της χρωστικής του κρόκου αρκεί για να μετατρέψει σε κίτρινο 100 κιλά νερό!\nΟ Όμηρος στην Ιλιάδα αναφέρει:\n“Ηώς μεν κροκόπεπλος εκίδνατο πάσα επ' αίαν” (Θ,1,Τ,1)\nΗ κροκόπεπλος Ηώς απλώθηκε σ' όλη τη γη, ξημέρωσε δηλαδή μια καινούρια μέρα.\nΟ Κώστας Βάρναλης στο ποίημα του "Οι μοιραίοι"\nΉλιε και θάλασσα γαλάζια\nκαι βάθος του άσωτ' ουρανού!\nλάμπετε,σβήνετε μακριά μας\nΟι μαθητές της Στ' τάξης σκάρωσαν ένα λίμερικ με θέμα τη ζαφορά.\nΤα λίμερικ, είναι ποιήματα με πέντε στίχους , ελεύθερο θέμα και αστείο περιεχόμενο και καταγωγή από την Αγγλία. Στο βιβλίο της Γλώσσας της Στ' τάξης, περιέχονται λίμερικ του σπουδαίου Έλληνα ποιητή Γιώργου Σεφέρη.\nΉταν στα Θαψανά της Πάρου μια φορά\nμια γριά που βρήκε τόνους ζαφορά\nΈπεσε ξαφνικά σε μια σπηλιά\nΧάθηκε η ζαφορά σκοτώθηκε η γριά\nΑπό τα Θαψανά. Πώ πώ τι συμφορά!\nΑναρτήθηκε από marialena panagaki στις 7:33 π.μ.